text:
Demis Illes ta bin di un famia ‘mengelmoes’ manera e mes ta describi. Su descentientenan pa banda di tata ta di Corsou (Curie) y Suriname (Illes). Pa banda su mama, su descendientenan cerca ta di Aruba (Almary y Faro), pero Demis a compronde cu nan tin un link cu Europa y Cuba. Den transcurso di su estudio el a conoce varios abogado cu e ta considera como su rol model di inspiracion. Door di wak otro y copia e cosnan bon, uno por logra un estilo unico y na e forma corecto. Pues na caminda Demis a crea un propio estilo di pleita, uzando e puntonan fuerte di cada inspiracion. E caso di IBIS sigur ta uno cu a habri su wowonan pa y di cual el a gana hopi mas experencia. Ta di e forma aki crecemento profesional ta tuma luga.
Demis mes a nace na Hulanda 26 di januari na aña 1981. No mucho tempo despues nan a bin biba na Aruba y net cu el a cuminsa bay scol basico na Aruba, nan a bolbe bay biba na Hulanda. E aventura aki a sosode algun biaha, pues e tabata muda regularmente entre Aruba cu Hulanda.
Como mucha, Demis a bishita diferente scol, experenciando asina cada biaha un otro sistema. Esaki a contribui na su preparacion inconscientemente, dia ta e persona cu e ta awe, como profesional, pero tambe den su bida personal.
Segun Demis na Aruba bida ta mas trankil. Esaki sigur e por conclui despues di a experiencia bida diferente momento na Hulanda. Desde cu el a caba su estudio y a muda pa Aruba bek na 2007, el a logra stabilisa un bida cu su famia aki mes. Aruba ta sin duda ‘my place to be’. Demis ta echt mas un ‘island guy’ cu un ‘city guy’ y ta prefera lag’e cu su short y bodyshirt.
Bo nomber ta hopi apart. Kico bo por conta di origen di esaki?
Segun mi mayornan a conta mi, mi mester a wordo yama “William” door di tradicion di famia. Mi abuelo (q.e.p.d.) y mi tata (q.e.p.d.) tin e nomber ey. Pues mi tata tambe tabata kier pa ami carga “William”. Mi mama sinembargo, no kier a continua e tradicion y tabata haya e nomber uno ‘ouderwets’. Cu su ‘veto’ el a nenga di acepta e nomber William. Durante aña 80, den e periodo di embaraso, mi mayornan tabata na Hulanda y a atende un concierto di Demis Roussos, cu ta un artista Griego. Mi ta asumi cu nan a keda asina impresiona cu e artista, cu di eynan a scoge e nomber. Esey ta loke mi sa di e origen di mi nomber.
Dicon of kico a pone bo studia abogacia? Y kico ta bo specialidad?
Terminando mi carera escolar na Colegio Arubano, mi a haci un ‘beroepskeuze test’. For di e test aki a sali afo cu mi tin afinidad, pa cu e aspectonan relata cu husticia y ley. Finalisando mi VWO m’a contempla pa bira inspector di polis. Mi a hasta papia den e tempo ey cu comisario Van der Straten. Sinembargo, e oportunidad ey no a presenta pa mi persona. Cu mi por corda y cu mi por a compronde, basta hende a wordo manda e tempo ey Appeldoorn pa Academia Policial. Ami a scoge e ora pa studia ley. Como cu mi no kier a keda Aruba, mi a bay Hulanda pa sigui cu mi estudio.
Ki tempo y unda b’a studia y kico tabata bo tesis final?
M’a studia di 2001 pa 2006 na Tilburg Hulanda y a atende Katholieke Universiteit Brabant (KUB), awo conoci como University of Tilburg. Durante mi trayectoria na KUB, mi a sinti mas afinidad cu ‘strafrecht’. P’esey cu mi a sigui tambe un programa special, cu ta mara na ley penal y a finalisa mi estudio specialisando den e ramo di strafrecht. E topico di mi tesis final tabata tin di haber cu “extradicion”.
Kico tabata e reto di mas grandi como un studiante di abogacia?
Sin duda, e idioma academico. Ley riba su mes ta skirbi na un forma basta complica y banda di esaki, bo ta topa cu e palabranan no usual, cu ta mara na e materia mes (‘jargon’ di e materia). Esaki sigur tabata un reto na cuminsamento. E idioma Hulandes, cu bo ta tende na scol aki na Aruba, ta totalmente diferente cu esun cu bo ta topa cu ne na un universidad. E nivel academico sigur ta notabel y ta exigi hopi esfuerso di e studiante pa ‘catch up’. Pero cu hopi lesamento bo ta logra. Despues di tempo bo ta custuma y ta automatisa e palabranan, cu un tempo tabata zona manera palabra grandi.
Ken ta bo rol model como abogado y dicon?
Durante mi estudio mi mester a atende algun audiencia den corte. Den e tempo ey mi por a experencia algun abogado Hulandes pleita, cual sigur a impresiona mi. Mi ta cuminsa na menciona mr. Bram Moszkowicz. A pesar cu e persona aki a haya su mes confronta cu algun problema, cual a haci cu e no mag di fungi mas como un abogado, no ta kita afo cu den su tempo Moszkowicz a mustra un ‘parate kennis’ enorme y tabatin e don di pleita cu conviccion. Mescos mi por menciona mr. Franken y mr. Spong. For di tur dos mi a haya algun les tambe durante mi estudio na KUB. Un señora abogado cu sigur ta impresionami tambe ta mr. Ficq.
Como rol model local ta e.o. mr. Chris Lejuez, mr. Pepi Sulvaran y un persona cu te dia di awe ta na mi banda ‘met raad en daad’ mr. David Kock. E personanan aki por desplega un conocemento enorme y tin alabes e don pa convence un otro. Sigur tin mas colega abogado local, cu a sirbi como role model na cuminsamento di mi carera y cu a hasta a yuda mi, p.e. mr. Lucy Peterson.
Kico bo ta pensa di nos leynan?
Nos ta cana poco atras. Pues tin un berdad den e ponencia di pueblo cu “nos leynan ta antigua”. Tin basta cos pa update, pero e proceso ta uno largo y cu ta tarda. Kisas pa falta di e cantidad di persona capacita pa haci e trabou. Pero mester bin cu solucion, pa evita cu nos ta keda core atras. Otro cos cu mi ta haya cu mester sosode ta un contextualisacion di e ley riba su mes. Hopi cos nos ta copia di Hulanda, sin tene cuenta cu e situacion local. No ta tur loke ta traha na Hulanda, necesariamente lo ta beneficioso pa nos. Pues un tiki mas empeño, pa adapta e ley (si ta necesario) na pensamento local, sigur lo ta na su lugar.
“Nos no mester bruha castigo minimo, cu e deseo pa e castigonan duna ta mas halto. A pesar cu mi no ta comparti e opinion, cu e castigonan duna na Aruba ta abou, mi por compronde e pensamento di un gran mayoria di e pueblo, cual mi ta respeta.”
Bo ta haya cu na Aruba mester bin cu castigo minimo, specialmente den caso di abuso di mucha/menor?
Sigur cu no y pa niun tipo di crimen. Mester duna un espacio na huez, pa por tene consideracion cu un motibo individual, cu por a hunga un rol den un situacion specifico. Si pone un castigo minimo e huez nunca por tin e libertad, pa tuma un decision cu ta tene na cuenta e circumstancia specifico individual (op maat gesneden). Castigo minimo por trece tambe un “averechtse werking” cu ne. E por haci cu un huez, cu tambe ta un hende, por haya e castigo minimo disproporcional, unda e ora e lo djis bay absolve e sospechoso.
Kico bo ta sugeri pa haci?
Mester drenta den un forma di dialogo, pa e deseo aki yega cerca esnan cu ta huzga y impone castigo. E ley riba su mes ta duna espacio pa e castigonan mas halto. Un ehempel: abuso di menor (verkrachting) ta papia di un castigo maximo di 12 aña. Tiki, pa no bisa nunca, a impone e castigo maximo aki riba un sospechoso. Pero e espacio pa haci esaki t’ey. Atrobe, den tur caso, mester tene cuenta cu e aspectonan individual y hopi biaha esey lo hunga un rol pa un castigo ta mas abou.
Kico segun bo, ta loke ta pone cu e hueznan ta duna castigo abou of niun castigo, den caso di abuso di mucha/menor?
Si ta trata aki di specificamente violacion, ya cu abuso por implica maltrato tambe, mi ta opina lo siguiente. E hueznan ta mara na e reglanan di ‘bewijsminimum’. Nos ley conoce un ‘bewijsminimum’, ora ta yega na e cantidad di prueba y tipo di prueba cu mester tin, pa por condena un persona. Y ta bon mes cu nos sistema conoce e tipo di ‘bewijsminimum’ aki, paso sino hopi manipulacion por tuma luga, cu sigur lo no beneficia husticia. Den e casonan di abuso di menor hopi biaha e ‘bewijsminimum’ no ta obteni of ta alcansa net net un minimo. Hopi biaha ta papia di falta di prueba of ta ripara cu e prueba no ta suficiente fuerte, pa convence cu a comete un maldad. Por ehempel, e victima ta bin dilanti hopi laat na e momento cu ya no por haya hopi prueba mas. E ta keda su palabra contra esun di e sospechoso, cu hopi biaha lo nenga.
Kico asina bo por duna como ehempel tocante prueba no suficiente solido?
Locual cu tambe ta hunga un rol grandi den e casonan asina ta, cu sa pasa mas tanto cu menornan, cu a constata cu nan no por relata un acontecimento bon. Nan mesun mente ta bay yena e cosnan (veronderstelling), cu na final lo no cuadra. E mente di hende y sigur di mucha ta traha asina. E ora bo ta haya e storianan contradictorio, cual ta kibra e declaracion bek. Esakinan ta djis un tiki di loke hopi biaha ta pasa. E pruebanan no ta resulta di ta solido suficiente, cual ta un motibo balido pa un huez hay’e obliga na absolve un sospechoso.
Ki ora pa bo, un abogado realmente ta gana su caso of perde su caso?
Aki mester distingui un caso civil for di un caso penal.
1- Den un caso civil, si bo ta e demandante bo lo gana, si huez duna bo rason y b’a haya loke b’a pidi. Si di lo contrario sosode, segun mi b’a perde. Si den e caso civil, bo ta e persona cu a wordo demanda, dus e acusado, bo lo a gana si bo a logra convence e huez pa rechasa e demanda of por lo menos b’a logra baha e demanda y controla e daño. Como abogado ta bo tarea, pa por analisa y purba haci un pronostico di cuanto e chens pa gana ta y a base di esey conseha bo cliente. Si e chens di perde ta mas grandi cu di gana, kisas ta na su luga pa hasta purba ‘settle’ un caso e ora, pa asina controla e daño haci. Hopi biaha e clientenan ta bati na porta di un abogado, ora cu ya e baca a hoga. Kiermen e ta sigur un arte pa e ora ey, bay evalua kico ta e mihor solucion, teniendo tur e circumstancianan na cuenta.
2- Den un caso penal, si bo logra convence huez cu bo cliente, e sospechoso, no ta culpabel y absolve, sigur b’a gana. Pero tambe si bo por logra convence un huez, pakico e rol di bo cliente ta otro y menos cu Ministerio Publico ta alega, y e haya un castigo mas abou cu ta posibel, ami ta considera cu na e momento ey b’a gana. Specialmente den e area penal, unda cu bo ta cuminsa bo caso cu un atraso. Paso si Ministerio Publico ta husto y no tin ningun prueba of niun indicacion cu e cliente ta culpabel, e caso no ta ‘suppose’ di a yega dilanti mesa berde mes.
Si Ministerio Publico pidi un castigo di prison y bo no logra saca bo cliente liber, pero si reduci e castigo, esey bo ta considera toch como un caso gana? Of perdi?
Un caso gana, manera m’a cab’i splica. N’e momento cu bo por convence huez, cu bo cliente no ta mes culpabel cu Ministerio Publico ta alega, of no tabata tin e rol cu Ministerio Publico ta pretende, pero uno menos y e castigo bin mas abou, mi ta kere cu como aboagdo b’a logra e meta principal y esey ta considera como un caso gana. Y sigur tin forma y e formulanan pa haci esaki!
Bo ta comparti e pensamento cu e abogadonan Hulandes y e hueznan Hulandes tin un miho relacion, vs un abogado local y un huez Hulandes?
Mi ta kere sigur e tin su bentaha, ora cu dos persona di e mesun origen ta comunica cu otro. Banda di idioma, door di e origen y afinidad cu otro, nan lo compronde otro miho, a base di e aspectonan contextual cu nan tin en comun. Sinembargo mi no tin motibo na duda cu nos hueznan ta profesional suficiente y sa di pone cualkier relacion un banda y huzga un caso riba su meritonan.
Kico bo ta gusta haci den bo tempo liber?
Netflix & Chill. Medita y sali/trip. Y teniendo na cuenta cu cada dia cu pasa, ta mas bieu nos ta bira, mi ta core, haci crossfit y train mas regular den mi tempo liber. Pero no cu esey ta cay bou e capa di “gusta haci” den tempo liber. E djis tin di haber cu e sindrome di ‘anti aging’.
Con bo ta wak bo mes aki 5 aña?
Eherciendo e mesun funcion. Mi ta gusta mi trabou y ta nota cu e ruta cu mi ta hibando ta esun corecto. Pues aki 5 aña mi ta wak mi mes ta haci e mesun funcion den un forma mas grandi. E trayecto aki ta canando caba y na su debido tempo, esaki lo wordo anuncia oficialmente. Pues keda pendiente.


c: text/html

text:
Diesun nurse a logra specialisa den nan carera Diabierna den un esfera sumamnte alegre y yena di emocion Dr. Horacio E. Oduber Hospital a haci entrega di diploma na diesun nurse cu a logra specialisa.
Di e diesun coleganan cu a gradua cuater nurse a specialisa den Cuido Intensivo, seis nurse di cual 2 di ImSan a specialisa den emergencia y 1 (un) nurse a specialisa den intervencion di cardiologia.
E specialisacion aki a sosode den cooperacion cu Amstel Academie Amsterdam UMC. Hospital ta pone hopi enfasis riba profesionalisa y specialisa pa asina eleva calidad di cuido y durante Covid-19 esaki tabata departamentonan cu sigur a forma un parti hopi importante den loke ta brinda cuido.
E profesionalnan aki a mustra di ta comprometi cu hospital, comprometi cu comunidad, pero tambe tin perseverancia enorme pa logra nan meta. Sr. Jacco Vroegop, director di hospital, a duna di conoce cu nan tabatin hopi reto durante nan specialisacion, pero na final tur a logra nan meta y ta algo sigur di aplaudi.
Un meta cu Aruba sigur por ta orguyoso paso awo tin mas nurse specialisa pa brinda cuido riba departamento di ICU, departamento di Emergencia y tambe pa loke ta Intervencion di Cardiologia.
Vroegop a duna di conoce cu nan mester ta orguyoso di nan mes, pero tambe orguyoso di e team completo cu a traha incansablemente cu nan. HOH Academy cu a guia e proceso hunto cu un team cu a yuda p’e personanan aki por a crece den un carera nobo.
P’e proximo añanan, hospital lo guia hende pa asina sigui profesionalisa y specialisa, esaki ta algo hopi necesario y ta spera cu esaki tambe ta mehora e calidad di cuido den hospital y pa comunidad di Aruba.
Hunta di Directiva y team di maneho ta orguyoso y ta manda palabra di pabien na e diesun graduadonan cu a demonstra cu cuido y e pashent ta prioridad pa nan.

robotstxt: allowed

filter: keep


text:
Introdukshon
Bo a bai poli ku bo siruhano ortopédiko i komo resultado di bo kehonan i e apnormalidat presentá riba e radiografia, huntu boso a disidí pa laga buta un rudia artifisial pa redusí bo kehonan. Un operashon asina no ta algu chikitu i e rehabilitashon ta rekerí hopi forsa i boluntat i esfuerso di abo i hendenan den bo serkania, manera por ehèmpel miembronan di famia i amigunan. Un bon preparashon i bon informashon lo kontribuí na un rekuperashon mas lihé. E proseso di rehabilitashon ta destiná pa duna bo mas tantu sosten posibel. Ta importante pa bo ta kompañá pa un persona ku por bishitá bo regularmente, pa e persona aki ta bon na altura di e ruta ku mester sigui.
Bo siruhano ortopédiko a splika bo algun kos kaba na poli. Den e foyeto di informashon aki bo por lesa tur kos tokante bo operashon i e proseso di rehabilitashon. Tambe e ta kontené un video ku ta demostrá ampliamente loke bo operashon ta enserá.
Artrósis di rudia
Un kondishon komun di e rudia ta artrósis, mihó konosí komo gastamentu. Artrósis ta nifiká ku e kalidat di e kartílago (wesu moli) ta disminuí. Den e kaso aki ta trata di wesu moli di bo rudia. Akinan bo ta haña informashon di e kousanan di artrósis i e posibel tratamentu.
Kousanan
Mayoria bia artrósis ta un konsekuensia di e proseso natural ku ta forma parti di behes. Otro kousanan di artrósis ta:
- daño na e rudia, por ehèmpel despues di un kiebro di e wesu
- daño na e rudia pa motibu di operashonnan di rudia anterior, manera por ehèmpel pa ekstrakshon di menisko
- Inflamashon manera por ehèmpel reumatismo òf gota
- Inflamashon den e skarnir.
Banda di esaki tin algun faktor (di riesgo) ku ta hasi e chèns pa haña artrósis mas grandi, manera:
- Sobrepeso
- Edat
- E posishon di e pianan (pianan O òf X)
- Un profeshon ku ta eksigí hopi di e kurpa kaminda mester sak den rudia òf hisa kos pisá hopi.
Kiko ta artrósis?
E rudia ta un skarnir ku ta konsistí di tres parti di wesu: e wesu di pia, e bèl i e buskuchi di rudia. E buskuchi di rudia ta situá na parti dilanti di e rudia. E parti final di e tres wesunan aki ta tapá ku un kapa di kartílago. E wesu moli aki ta protehá e rudia i ta sòru pa e rudia por move flèksibel.
Den kaso di artrósis e kapa di kartílago aki ta bira mas moli i ta bira ménos. E wesu ta reakshoná dor di bira mas duru i traha formashon di wesu rondó di e kartílago dañá (osteofyten). Konsekuensia di esaki ta ku e skarnir di rudia ta bira mas steif i doloroso.
Keho- i fenómenonan
Mayoria bia artrósis ta surgi gradualmente i pa e motibu ei e kehonan hopi bia tambe ta surgi gradualmente, kaminda e doló ta kuminsá na un forma leve i despues ta bira kontinuo. Típiko pa artrósis ta doló i/òf steif den e promé minütnan despues ku bo a lanta for di soño, for di kama òf a bai kana despues ku bo a sinta pa un ratu.
A lo largu tambe ta surgi doló i/òf un sensashon steif na final di dia. E distansia ku bo por kana tambe ta bira mas kòrtiku. Tambe e doló por stroba bo soño.
Bo por sufri tambe di:
– Un rudia ku ta bira mas steif;
– Un zonidu di krak ora move e rudia;
– Hinchamentu di e rudia pa motibu di hinchamentu di e parti paden di e rudia (slijmvliesontsteking/synovitis);
– Un sentido instabil;
– Desalineashon di e pia.
Investigashon
A base di bo kehonan bo tin un kombersashon ku bo médiko i despues ta sigui un investigashon físiko. Pa determiná kiko eksaktamente ta pasando, tin bia ta skohe pa saka un potrèt di radiografia. Esaki no ta nesesario semper i no ta duna e diagnóstiko korekto tur ora. Sierto apnormalidat di artrósis no ta visibel riba potrèt di radiografia.
Tratamentu
Artrósis por keda tratá na vários manera. E siruhano ortopédiko ta palabrá ku bo kua tratamentu ta fet mihó ku bo situashon. Huntu boso ta hasi un eskoho. E diferente posibilidatnan pa tratamentu di artrósis tur tin benefisio i desbentaha.
Tratamentu no-operativo
Hopi bia e promé konseho ta un tratamentu no-operativo. Ku esaki por kontrolá e kehonan bon i riba término largu. Posibel tratamentu no-operativo ta:
- Ahustá e preshon i e manera ku bo ta biba bo bida (move mas, kana diariamente, kana en bes di kore, tuma left en bes di subi trapi ets.) Alterná entre deskanso i preshon i keda move!
- Fisioterapia dirigí riba kondishon, forsa i kordinashon.
- Baha di peso (bou di guia).
- Remedi den forma di alivio di doló. Esaki por ta paracetamol òf eventualmente un NSAID (Non- Steroidal Anti-Inflammatory Drugs) manera por ehèmpel diclofenac.
- Inyektá corticosteroïde.
Tratamentu operativo
Ora un tratamentu no-operativo no tin efekto mas, un operashon por ta un posibilidat. Tin tres opshon; un korekshon di e pia, un mitar prótesis di rudia òf un prótesis total di e rudia. Investigashon a demostrá ku un sirugia minimalmente invasivo (kaminda ta limpia e rudia) no ta hunga un ròl den tratamentu di artrósis na rudia. Mayoria bia e prótesis total di rudia ta e mihó opshon. Akibou bo ta haña mas informashon di e prótesis total di rudia.
Patronchi di espektativa
E prótesis di rudia ku nos ta usa na CMC ta keda usá rònt mundu i ta di kalidat hopi haltu. Nos ta hasi uso solamente di prótesis ku a mustra bon resultado den estudionan internashonal. Tene kuenta ku e rekuperashon ku un TKP por dura te un aña despues di e operashon. Sigur e promé tres lunanan pashèntnan ta eksperensiá ku e rudia nobo por ta doloroso i hinchá. Masha poko esaki por dura te un aña. Pa promedio e rudia nobo por dobla den un huki règt (110 grado). E resultado aki ta dependé fuerte di kon e rudia tabata move promé ku e operashon. E rudia artifisial no ta trahá pa hasi deporte di ‘high impact’, manera por ehèmpel basket òf kore. Si bo por ehersé deporte mas trankil, manera por ehèmpel kana, kore baiskel i landa. Finalmente mayoria pashènt (85%) ta satisfecho despues di un aña. E doló a disparsé pa gran parti i e pashènt por kana mihó ku promé ku e operashon. Tin bia e pashènt tin un espektativa muchu haltu; e ora ei e resultado por ta desepshonante.
E operashon
Durante e operashon ta habri e rudia. E kòrtá ta mas o menos 20 centimeter den largura i ta kore riba e parti dilanti di e rudia. E siruhano ortopédiko ta kita e partinan di skarnir afektá i e menisko i e ligamentu ku ta krusa dilanti. Di tantu e parti abou komo e parti ariba di e pia ta kita mas o ménos un centimeter di wesu i modifiká den e forma di e prótesis. Riba e parti ariba di e pia ta ahustá un skarnir di metal ku un sorto di semènt. Na e parti abou di e pia ta ahustá un skarnir di plèstik ku, huntu ku e parti ariba ta fleksibilisá e skarnirnan di e rudia. Den sierto kaso e rudia ta asina gastá ku mester renová esaki kompleto. Seguidamente ta sera e rudia bèk i ta sera e kueru ku nit. Despues di mas o ménos dos siman por kita eventual punta na poli di e ortopédiko. E operashon normalmente ta dura 45 pa 90 minüt. Despues di e operashon bo ta haña antibiótika pa medio di un infus pa asina minimalisá e chèns riba un infekshon.
Anestesia durante e operashon
Mayoria pashènt ta pasa e operashon aki ku un anestesia epidural. Esaki tin su benefisionan kompará ku anestesia general. Un epidural ta un anestesia lokal kaminda ta pasa un angua sumamente fini den lomba di e pashènt pa asina aliviá doló. Durante e anestesia e pashènt no por move su pianan. Alabes e pashènt por skohe pa durante operashon e haña anestesia ékstra di paden (Local Infiltration Analgesia òf LIA) i na final di e operashon e anestesiólogo tambe por duna un ékstra blokeo nèrvioso (abductor canal block). Ku e téknikanan aki nos ta trata di aliviá mas tantu doló despues di e operashon, pa asina e pashènt por kuminsá mas lihé ku ta posibel ku move i kana.
Algun ora despues di e operashon e pashènt ta kuminsá haña sentimentu den su pianan. Mayoria pashènt no ta eksperensiá anestesia epidural komo algu doloroso. Si bo ta drumi òf keda lantá durante operashon, ta algu ku bo ta palabrá ku bo anestesiólogo. Ku un epidural eventualmente por duna e pashènt algu pa drumi tambe, pa asina e pashènt eksperensiá masha poko di e operashon.
Riesgo i posibel komplikashonnan
Meskos ku otro operashon tin sierto riesgo mará na e operashon aki i tambe tin e chèns riba komplikashon. Danki Dios esaki ta sosodé mashá poko. Posibel riesgo i komplikashonnan ta:
Infekshon
Un porsentahe mashá chikitu (1%) di tur pashènt ku haña un skarnir nobo ta haña un infekshon. Esaki por sosodé siman- òf lunanan despues di e operashon, pero tin bia te asta despues di añanan. Den un kaso asina mester di tratamentu intensivo. Hopi bia ta sigui mas operashon (revishon) i mester di antibiótika riba término largu. Pa prevení un infekshon e pashènt ta haña antibiótika pa medio di un infus promé i despues di e operashon, i lo hasi e operashon mas limpi/steril posibel. Kuido di herida limpi tambe ta sumamente importante.
Trombosis
Kada pashènt di operashon tin un chèns mas grandi riba un trombosis. Esaki ta bin dor di e operashon mes, pero tambe pasombra e pashènt ta move ménos ku normal. Trombisis ta nifiká ku den e sanger ta surgi un pròp. Pa prevení trombisis e pashènt ta haña antikoagulante (pa hasi sanger fini) diariamente sinku siman despues di e operashon. Esaki no ta duna 100% garantia ku no ta surgi un trombosis despues di e operashon. Ta importante pa e pashènt mèldu serka su médiko si den pasado e la haña trombosis òf si esaki ta komun den famia.
Lòs
Un rudia artifisial por bai sinta lòs despues di 10 pa 15 aña. Esaki kasi semper ta keda kompaña ku doló. Mayoria bia e prótesis mester keda remplasá ku un prótesis di rudia nobo (un rudia di revishon).
Steif (artrofibrose)
E rudia por bira steif ma motibu di hopi formamentu di sikatris, en partikular ora e rudia no ta haña sufisiente moveshon despues di e operashon. E kondishon di e rudia aki tambe ta wòrdu yamá artrofibrose. Prinsipalmente strèk e rudia djis despues di e operashon ta di gran importansia.
Registrashon di informashon
Desde komienso di 2022 nos ta afiliá na e Registro Nashonal di Implanta Ortopédiko Hulandes (LROI). Ku yudansa di e registro aki nos por sigui e kalidat di e prótesis i di e kuido ortopédiko, kompará esaki na nivel internashonal i mehorá esaki si ta nesesario. E registrashon aki por ehèmpel ta aklará kuantu tempu e diferente prótesis di rudia i hep ta funshoná bon. Tambe nos lo hasi uso di e lista di pregunta pa asina kapturá bo eksperensia i proseso di revalidashon. E registro ta yuda e ortopédiko pa skohe pa e mihó prótesis di hep òf rudia. E informashon di e pashènt ta keda registrá di forma anónimo. Bishita www.lroi.nl pa mas informashon tokante e registro.
Promé ku e operashon
Despues ku bo a disidí huntu ku bo ortopédiko pa buta un rudia artifisial, bo ta haña un sita pa pasa serka e anestesiólogo pa un skrinen pre-operativo. Pa esaki bo mester prek sanger. E anestesiólogo lo palabrá ku bo si bo mester di un epidural òf anestesia general durante e operashon. Ku un epidural bo por haña algu pa drumi tambe i lo bo no ripará kasi nada di e operashon. Si bo ta bou di tratamentu di por ehèmpel un kardiólogo òf un médiko di pulmon, den sierto kaso lo mester di informashon adishonal pa disidí ki tipo di anestesia ta usa durante bo operashon. Ora finalisá e skrinen bo ta haña un yamada di e departamento di planning na momentu ku tin un fecha riba kua bo ta wòrdu operá.
Atmishon/dia di operashon/estadia
E departamento di planning i atmishon lo yama bo pa un fecha pa bo operashon. Si djis promé ku bo atmishon bo tin un herida òf infekshon, bo mester mèldu esaki mesora. Pa e informashon general tokante atmishon i estadia na CMC nos ta referí bo na e informashon general. Mayoria bia pashèntnan di un prótesis di rudia ta keda hòspital entre 2 pa 5 dia. En prinsipio bo por bai kas si e herida a seka i e ehersisionan serka e fisioterapista ta bai bon.
Despues di operashon
Despues di bo operashon, bo ta bai e sala di rekuperashon. Akinan bo ta keda konektá na ekipo pa monitoriá bo, pa asina nos por kontrolá bo funshonnan vital. Una bes ku bo ta lantá i tur funshon ta bon, bo ta bai bèk sala di enfermeria. E enfermera di e departamento ta tuma kontakto ku bo persona di kontakto pa informá e persona kon e operashon a bai i e persona aki por bishitá bo despues di konsultá ku departamento di enfermeria. Despues di e operashon bo tin un infus den bo man. Pa medio di e infus bo ta haña antibiótika i eventual vògt adishonal. E periodo despues di e operashon bo ta entre otro ménos mobil i bo tin un chèns èkstra grandi di haña trombosis (pròp di sanger den ardu). Pa prevení esaki lo bo haña antikoagulante riba base diario pa sinku siman despues di bo operashon. Bo siruhano ortopédiko lo duna bo esaki.
Tratamentu despues di operashon
Despues di e operashon bo ta kuminsá mas lihé ku ta posibel ku e proseso di rehabilitashon i lo saka un potrèt. E fisioterapista lo guia bo ku moveshonnan i ehersisionan riba kama pa asina por lanta for di kama mas lihé posibel i siña kana di nobo. Den prinsipio lo bo mester hasi uso di un krùk pa yuda bo kana.
Tambe e fisioterapista lo siña bo kon pa lanta para mas mihó, kon ta mihó manera pa drumi, sinta i pega soño. Bo ta sali for di hòspital riba pia ku un krùk i lo bo haña sierto regla ku bo mester sigui. Tin bia bo ta haña un referensia pa un fisioterapista. E kantidat di dianan ku bo mester keda atmití den hòspital ta dependé di e proseso di revalidashon. Mas o ménos dos siman despues di e operashon bo ta regresá serka bo ortopédiko pa kòntròl i pa kita eventual punta.
Si despues ku bo a bai kas e herida ta mustra señal di infekshon, manera por ehèmpel mas kòrá òf kayente i e ta saka vògt, bo tin hopi mas doló òf keintura, e ora ei tuma kontakto mesora ku bo siruhano ortopédiko.
Total di rudia operation movie (ku pèrmit di e Asosiashon di Ortopédikonan Hulandes)
Preguntanan frekuentemente hasí tokante prótesis total di rudia
- Kuantu tempu e prótesis di rudia ta keda bon?
- Kon e proseso di revalidashon ta bai despues di e operashon?
- Ki dia mi ta rekuperá?
- Kuantu tempu e prótesis di rudia por sobrebibí?
- Un prótesis di rudia tambe tin limitashon?
- Kuantu tempu mi rudia ta keda hinchá?
- Kuantu tempu mi mester sigui usa antikoagulante?
- Kon mi ta kuida mi herida?
- Ki dia mi por baña i landa atrobe?
- Ki dia mi por bai traha atrobe?
- Mi mester bisti mea di sosten?
- Por surgi problema durante kòntròl na airopuerto?
- Mi rudia ta hasi zonidu straño. Esaki ta normal?
- Mi por sak den rudia ku un prótesis di rudia?
- Ki dia mi por kore outo atrobe?
E tempu ku un prótesis ta keda bon ku uso responsabel mayoria bia ta mas ku 15 aña i kisas asta mas largu. Bo por bisa ku mas di 90% di e pashèntnan despues di 10 aña i mas o ménos 85% despues di 15 aña tin un prótesis di rudia ku ta funshoná bon. Peso di kurpa i nivel di aktividat tin un efekto enorme riba sobrebibensia di e prótesis.
E revalidashon tin bia ta kuminsá riba e dia di e operashon mes. E fisioterapista ta siña bo kon bo mester subi òf for di kama òf sinta i lanta for di un stul i kua posishon bo mester tuma ora bo sinta òf drumi.
Banda di esei bo ta praktiká kana ku krùk. For di prinsipio bo por para riba e pia operá. Pashèntnan hopi bia tin miedu ku nan ta kousa daño na e prótesis, pero no mester tin miedu di esaki. Mas lihé bo ta riba pia, mas lihé e proseso di rekuperashon ta bai.
E promé seis simannan ta esnan mas intensivo. Durante e periodo aki hopi bia lo bo mester hasi uso di krùk. Kore outo òf baiskel hopi bia no ta posibel i tambe lo bo no por ehersé bo tareanan manera debe ser te seis pa 12 siman. Esaki ta dependé di e tipo di trabou ku bo ta hasi. Despues di tres luna mayoria bia bo por hasi e kosnan di bida diario.
E proseso total di revalidashon por dura te asta dos aña i asta e ora ei 5 pa 10% di e pashèntnan ta keda ku keho den sierto grado. Danki Dios e gran mayoria di pashènt ta hopi satisfecho despues di e prótesis di rudia. For di investigashon a resultá ku hopi pashènt ta eksperensiá hopi ménos doló despues di seis luna despues di e operashon i ku e funshonamentu diario ta mehorá konsiderablemente. 8 di 10 pashènt ta indiká ku nan a rekuperá kompletamente despues di 6 luna despues di e operashon.
E tempu di sobrebibensia di un prótesis ta dependé fuertemente di e preshon ku e pashènt ta buta riba dje. Ku uso normal e prótesis por bai mas di 15 pa 20 aña. Peso di kurpa i e nivel di aktividat tin manera bo por komprondé un efekto enorme riba sobrebibensia di e prótesis. Evitá hopi preshon i tin sierto deporte ku bo no por ehersé mas. Trabou ku ta eksigí hopi esfuerso físiko manera trabou den bou tampoko ta konsehabel. Lástimamente otro faktor tambe por afektá e sobrebibensia di e prótesis, manera por ehèmpel instabilidat, mal kolokashon di e komponentenan òf un infekshon di e prótesis. E problemanan menshoná hopi bia lo resultá den kehonan adishonal i ménos satisfakshon di e rudia.
Serka mayoria pashènt e doló ta kita despues di e operashon i nan por sigui ku nan aktividat- i tareanan normal. Tòg no ta responsabel òf posibel pa hasi tur kos. Despues di e operashon por ta difísil pa sak den rudia. Tambe ta deskonsehá pa hasi sierto deporte pisá manera deporte di kontakto òf korementu. Dobla riba 130 grado ta duna mas preshon riba e parti patras di e prótesis i esaki por resultá ku e prótesis ta laga lòs mas lihé ku ta antisipá. Nos ta konsehá pa no dobla e rudia mas ku 130 grado, si esaki mes ta posibel.
Labor pisa den bou tambe nos ta deskonsehá. Aktividat- i tareanan di tal índole por tin efekto pisá riba e speransa di bida di e prótesis.
E hinchamentu ta baha durante e promé simannan despues di e operashon. E hinchamentu lo bira ménos dor di elevá e pia regularmente durante dia. E hinchamentu por lo general ta mas tantu parti anochi i ta disminuí si bo sigui hasi bo ehersisionan bon.
Despues di e operashon bo mester tuma un inyekshon òf un tablèt un bia pa dia kontra trombosis. Bo mester sigui hasi esaki por lo ménos te sinku siman despues di e operashon (si ta nesesario pa sigui mas largu bo dòkter di kas òf spesialista lo disidí esaki). Si ya bo tabata usa antikoagulante promé ku e operashon, bo médiko lo duna konseho tokante uso di esaki.
E herida mester keda limpi i seku. E kueru rondó di e punta- òf nitnan por mustra poko kòrá òf iritá. Ora kita e punta- òf nitnan (despues di mas o ménos dos siman) e kòrá lo bira ménos. Si e herida ta hinchá, kòrá òf ta saka vògt, ta bon pa tuma kontakto ku bo siruhano ortopédiko.
Bo por baña ora e herida a seka sufisiente i ta tapá ku ferbant di plèstik. Tres dia despues di kita e puntanan bo por dal un baño sin e ferbant di plèstik. No baña pa un ora i no keda muchu den laman pa e herida no keda muhá. Ta mihó pa laba e herida e promé dos lunanan ku man i no ku un washandje. Tampoko usa krema òf lotion riba òf rònt di e herida.
Mayoria pashènt ta kuminsá traha despues di 2 pa 6 luna, dependé di e tipo di trabou i e proseso di rekuperashon i alabes konseho di e siruhano ortopédiko i/òf fisioterapista. Trabou ku no ta eksigí mashá físikamente por wòrdu hasi mas promé.
No ta nesesario pa bisti mea di sosten, pero e ta yuda pa baha e hinchá di e pia. Si bo pia keda hincha tur dia, ta bon pa bisti mea.
Ku e kòntròlnan ku tin awendia e prótesis lo alarmá e sistema di seguridat. Mayoria bia un splikashon di e prótesis di rudia ta sufisiente. E chèns ta real ku bo ta keda kontrolá pa un trahadó di duana.
Un prótesis di rudia ta konsistí di dos parti superfisial di metal ku mei mei un kapa di polyethyleen. E superfisienan aki ta okashoná e zonidu. E zonidu hopi bia ta surgi den komienso ora e forsa i kordinashon di e múskulonan mester subi di nivel ainda. Maske e pashènt ta eksperensiá e zonidu komo algu spantoso, e no ta okashoná daño na e prótesis. Tambe pa tempu largu despues di e operashon e ortopédiko por okashoná e zonidu si e relahá e múskulonan sufisientemente.
Sak den rudia mayoria bia ta keda imposibel. Si despues di e operashon esaki ta resultá posibel, e ora ei mester hasi bo mes e pregunta si ta responsabel pa hasi esaki; riba término largu esaki por resultá den keho. E grado den kua e rudia nobo por dobla despues di e operashon, ta dependé di e grado den kua e rudia por a dobla promé ku e operashon. Kontrali na un hep nobo kaminda mayoria pashènt por hasi tur kos atrobe, un rudia nobo tin basta limitashonnan. Mayoria persona ta ‘sinti’ ku nan tin un otro skarnir (sin fiha riba doló). E manera kon e rudia nobo por dobla i strèk por ta un desepshon i hopi bia e rudia ta keda poko sensibel. Ni 10% di e pashèntnan ku un rudia nobo ta konta ku e rudia nobo ta sinti manera nan propio rudia.
Rekuperashon di un THP ta varia pa pashènt. Mayoria pashènt por kore outo despues di 6 siman, pero palabrá esaki tambe ku bo fisioterapista i ortopédiko.


text:
Driemasterstraat – Diadomingo mainta algo pasa di 10’or, musica duro tawata saliendo un biaha mas for di e establecimiento “nocturno” Bar A Bar.
Polis na su yegada ta constata cantidad di auto, indicando cu tin hopi hende paden.
Na banda, manera nos a trece dilante anteriormente, e entrada cu tawata conoci unicamente pa esnan cu ta bishita e luga fielmente, tawata habri.
Polis a baha bay paden, pero ta sali bek despues di un rato por bisa desapunta.
Motibo ta cu esnan responsabel e momento ey paden, ta saca un vergunning ariba nan, indicando cu nan por keda habri te ora solo sali y niun hende por haci nan nada.
Tur nan papelnan tawata na ordo.
Agentenan a indica cu ya akinan polis mucho no por haci mas, den dia pa e habitantenan rond.
Ta indica si, cu mester tin un instancia pa haci un control estricto ariba e vergunning aki.
Paso no por ta asina cu bo ta crea un overlast (den tur sentido) den bebouwde kom y no tin un ley pa proteha e cuidadano ?
Por ultimo, e pregunta cardinal, cua ta e departamento cu a otorga e vergunning aki, sin a tene debido cuenta cu esnan cu mester drumi anochi pa por lanta bay labora mainta y esaki sin conta e parti e seguridad.


text:
Barionan ku a surgi ku yegada di refineria (Oliedorpen)
Skibí pa Diederik van Engelen
Yegada di e refineria di petroli na 1915 riba e península Isla den Schottegat a trese/generá hopi oportunidat di trabou kuné. P’e motibu aki diferente asina yamá employé i obrero riba kontrakt strañero a bin establesé nan mes na Kòrsou. No solamente hopi antiano i hulandes a migra bin Kòrsou pero tambe personanan di Madeira, Sürnam, islanan di Karibe manera Sint Kitts, Sint Thomas i Islariba. Komo ku e kantidat di bibiendanan disponibel na Kòrsou no por a akapará e migrashon masal i kontinuo aki, a surgi diferente bario di SHELL durante e 70 aña ku a sigui. Kada un ku nan propio karakterístika i influensia riba Kòrsou.


text:
Departamento di Aduana Aruba conhuntamente cu United Nations Conference on Trade and Development a ofrece un training intensivo na un team di funcionarionan di Aduana riba e área di funcionalidadnan importante den e sistema di Asycuda World.
E training aki a tuma lugar for di 17 di juni te cu 28 di juni 2019. Sr. Kamal Tahiri trahando na UNCTAD a bin Aruba pa un misión di 2 siman pa asina por capacita e funcionarionan di aduana riba e funcionalidadnan nobo di e sistema.
E training tabata consisti di diferente modulonan di cual ta consisti di entre otro System Configuration, INtergrated Tariff, Taxation Management, Risk Management & Selectivity, SAD & Reference Tables.
Den nomber di gerencia y Asycuda team nos kier a agradece sr. Kamal Tahiri di UNCTAD pa su dedicacion na e capacitacion di e team di Departamento di Aduana Aruba.
Gerencia y Asycuda Team alabes ta felicita tur coleganan cu a forma parti di e training, pa tur nan esfuersonan, interes y motivacion cu awor ta un embahador di inovacion y cu ta un sosten pa nan seccion riba e area di e systema di Asycuda.
Departamento di Aduana a capacita empleadonan clave cu training riba e funcionalidad di e systema di Asycuda
Departamento di Aduana Aruba conhuntamente cu United Nations Conference on Trade and Development a ofrece un training intensivo na un team di funcionarionan di Aduana riba e área di funcionalidadnan importante den e sistema di Asycuda World.


text:
Mi por enfrentá tur kos pa medio di Esun ku ta duna mi forsa. Un siman jena ku fortaleda di Dios pa bo .
Rom 8:39
ni e lugá di mas altu ni esun di mas profundo, ni niun otro kos ku Dios a krea, no por separá nos nunka di e amor ku Dios a mustra nos den persona di Kristu-Hesus nos Señor. Un felis
Salmo 18:2
SEÑOR ta mi baranka, mi fòrti; mi salbador, esei ta mi Dios, mi baranka pa mi skonde, mi eskudo, mi defensa i salbashon, mi baluarte! Un siman glorioso pabo .
Huan 1:1-5
Na kuminsamentu e Palabra tabat’ei kaba i e Palabra tabata huntu ku Dios; e Palabra tabata Dios mes. T’É tabata na kuminsamentu huntu ku Dios. A krea tur kos pa medio di djE i sin djE nada no a haña


text:
Poco dia pasa a tuma lugar e debate organisa pa un grupo di millennials, hobennan entre 25 pa 35 aña, den cual e lidernan di e diferente partido politico di nos Pais a haya oportunidad di duna oido y contesta pregunta riba e preocupacionnan cu ta biba bou di e grupo di votadornan aki di nos Pais. Remarcabel y lamentabel ta e hecho cu e Lider di AVP siendo nos Promer Minister a keda sin presenta na e debate aki. Esaki sigur ta un falta di respet na e grupo hoben cu a organisa e debate aki y mas ainda ta un falta na tur e hobennan di e generacion aki cu ta hustamente esnan cu mas lo wordo afecta pa e saldo di cuenta di e 8 aña di Gabinete Eman. Keda sin presenta na e debate millennial ta ‘not done’ y ta wordo considera cobardia politico.
No por cambia regla na antoho
Nos Promer Minister tabata sa cu durante e debate aki preguntanan skerpi lo keda lansa y pesey pa no perde mas cara politico despues di e golpinan politico cu ela recibi durante e debate di Camara di Comercio, ela keda sin participa na e debate millennial. Tristo den tur esaki tabata con nos Promer Minister a set up full un scenario pa desacredita e organisadornan. Hasta a pretende di tin e poder tambe pa cambia e reglanan di participacion di e debate na su antoho door di purba convence Pueblo cu ta un hoben di su partido mester bay e debate y no e mes como lider di AVP. E acto aki tabata algo totalmente fo’i sla y muestra di cobardia politico. Bo no por cambia regla di debate na bo antoho djies pa salba di golpi politico.
Laga otro wanta golpi
Mas tristo den tur esaki ta e hecho cu Promer Minister como Lider di AVP kier a schuif su responsabilidad den scochi di un hoben cu awor numa a subi tarima politico. Ta un politico cobarde of di basta mala fe so lo haci esey, ya cu ta bisto cu e ta willing hasta pa scarifica esun di mas nobato pa wanta golpi politico cu ta dirigi na dje como e Promer Mandatario di e Pais aki. Ora cu bo core pa otro wanta golpi pa bo, esey ta haci bo un gran cobarde.
Orguyoso di Evelyn
Pesey nos ta orguyoso di Evelyn cu como Lider di MEP si a participa na e debate y a sa di mustra con bo ta contesta pregunta di e grupo di millennials na un manera convinciente y profesional. Evelyn a demostra clase y a mustra e liderasco di berdad cu nos Pais mester. E no a cobardia pa participa, alcontrario Evelyn a demostra cu hunto nos por haci e cambio pa nos Pais, anto sin miedo.


text:
Kralendijk- Aktualmente tin 4 piloto di EZ siguiendo treinen na Merka pa bula e avionnan Saab di EZ Air. E pilotonan a pasa e parte teoretiko kaba, i aktualmente ta hasiendo e parti di ‘Simulator Training’.
Di parti di e ekipo Boneriano di piloto di EZ Air, Timothy Vaseur i José Zambrano ta forma parti di e promé grupo ku a bai sigui e treinen na Miami.
Segun José Zambrano, den kombersashon ku AworBonaire a bisa, e treinen ta basta intensivo, pero ‘dushi’. Asina ku e promé grupo yega bek for di eksterior, tin un siguiente grupo ku lo bai pa hasi nan treinen den simulator. Na tur EZ ta empleá masomenos 12 piloto Boneriano. Banda di esei tin un ekipi di piloto di Kòrsou tambe ku ta empleá na e kompania lokal.


text:
Pepsi
- E articulo aki ta uza ortografia di Papiamento. Lo aprecia si por mantene e articulo aki na estilo di Papiamento.
Pepsi-Cola, miho conoci como Pepsi, ta un bebida carbonisa produci pa PepsiCo. E ta e competidor importante di Coca-Cola den e mercado di refresco.
Historia[editá | editá fuente]
Pepsi-Cola a wordo desaroya na inicio di e añanan 1890-1899 na New Bern (North Carolina) door di boticario Caleb Bradham y originalmente tawata wordo yama „Brad Drink“, segun e fam di e boticario. E ta wordo traha door di awa carbonisa, sucu, vanila, zetanan scars, pepsina y pipitanan di cola. Como inicialmente Pepsi tabata destina pa cura dolor di barica, Bradham a duna e bebida e nomber "Pepsi", deriva di een malesa dyspepsia. E nomber aki a bira un marca comercial dia 15 di juni 1903.


text:
ORANJESTAD,Aruba
Maneho di deporte di minister Dangui Oduber ta dirigi ariba mehoracion di infrastructura di deporte, stimula participacion activo di comunidad na deporte, percura pa tin iluminacion y tambe articial turf na clubnan.
E siman aki SV Bubali Noord – Aruba a presenta nan masterplan na minister Dangui Oduber. Esaki ta un tremendo proyecto especialmente pa Noord y vecinadario. Minister Dangui Oduber ta apoya e proyecto aki totalmente y hunto cu sector priva lo bai yuda realiza esaki tambe.
E masterplan di Bubali ta ensera veld di futbol cu artificial turf, veld di softbal y tambe un mini veld di futbol cu turf. Banda di esaki nan lo instala poste di luz nobo y amplia nan clubhuis.
Como minister nos a percura pa nan ricibi un suma substancial pa kickoff e bunita proyecto aki. Conforme nos maneho Bubali lo ta e promer veld pa haya artificial turf.


text: Diamars mainta a drenta informe di un caso di ladronicia di un auto para dilanti un cas na Tanki Leendert, mesora a dirigi un patruya na e sitio. Na yegada di e patruya a bin compronde cu durante e oranan di anochi pa mainta ladronnan a bay cu e Kia Sportage donker grijs 2010 A29671 tur glas getint menos windshield banda links sticker di A.P.A., hood su color a cuminza bay y tin sla basta grandi na banda drechi. E auto ta recien cumpra y e tabata para dilanti e cas. Polis ta investigando e caso aki.


text:
ORANJESTAD, Aruba 29 di Maart 2015: Relaciona cu e accidente cu a sosode Diasabra unda un turista a bin muri inesperadamente durante un jeep tour, Gerencia di ABC Tours kier expresa palabranan di profundo condolencia na e famia di e persona cu a fayece.
ABC Tours ta un compania cu tin 20 aña di existencia y esaki ta prome biaha cu un hecho lamentable manera esaki ta pasa.
Despues di un investigacion haci pa Cuerpo Policial, a constata cu tur cos tabata bon cu e auto y na ordo. E accidente aki a sosode pa motibo di un mal maniobra y no tabata tin di haber cu e estado di e jeep.
Pa aclarea kico a sosode, ABC Tours kier informa cu e turistanan aki a yama e compania pa book nan excursion, cual ta mescos cu hopi otro excursionnan caminda cu e participante mes ta core su vehiculo, sea un Jeep, ATV of UTV cu ta bay “off road”. E tipo di excursionnan aki ta excursionnan caminda e clientenen mes hopi biaha por scohe pa core nan jeep.
Ora cu e turistanan a yega ABC Tours, mirando cu esun cu tabata pa stuur e jeep ta un dama, a puntr’e si e tabata desea e asistencia di un driver. El a contesta cu e mes kier a core e jeep y consecuentemente a brind’e e opcion cu e tabata desea, pa e mes core e jeep. Esaki ta algo cu e turistanan sa haci frecuentemente tambe cu otro companianan na Aruba. Nan a firma un acuerdo y a bolbe puntra nan si nan tabata confortabel pa core e jeep y nan a confirma esey.
Lamentablemente, durante e tour, e accidente aki a pasa na final di dia, pero mester enfatiza cu henter dia a core e auto sin problema. Tabata tin diferente parti “off road” manera patras di Lighthouse bay ariba, cerca di Kapel, etc, pero tur cos a bay trankilo.
Ta hustamente despues di e di dos parti di e tour, den e ultimo parada cual tabata Conchi, subiendo e sero, eynan ta caminda cu e chofer a haci un maniobra straño cu e auto cu consecuencia cu e jeep a bin atras y bolter. Ta di e manera aki cu un di e personanan den e jeep a bin fayece.
Gerencia di ABC Tours ta aclarea cu tur su jeepnan ta gekeurd y esey tambe nan a mustra polis na momento cu e accidente a tuma lugar. No tabata tin nada anormal cu e jeep y locual a pasa tabata un accidente unda cu probablemente e seatbealt di e victima no tabata debidamente ahusta. Tambe riba GPS a comproba cu e jeep no tabata coriendo duro.
Banda di esaki ta pone claridad riba e hecho cu e seguridad di e clientenan semper ta na prome lugar y pesey nan autonan ta wordo revisa constantemente, pa seguridad y confort di nan guestnan.
Gerencia como staff di ABC Tours ta lamenta e sucedido inmensamente y ta expresa palabranan di solidaridad cu e famia di e turista cu a fayece.


text:
KOMUNIKADO DI KUERPO POLISIAL KÒRSOU Komportashon aseptabel di públiko riba promé dia di Pasku.
KOMUNIKADO DI PRENSA 513 / 2020
26 desèmber 2020
Komportashon aseptabel di públiko riba promé dia di Pasku.
Departamentu di Komunikashon i Prevenshon
Página 1
KUERPO POLISIAL KÒRSOU
Telefòn: 866-6150 • 866-6152 • 866-6153 •
866-6154 • 866-6156 • 866-6158 •
E-mail: pr.polis@polis.cw
Wèpsait: http://www.polis.cw
Facebook : Korps Politie Curaçao
Adrès: Winston Churchillweg z/n • Willemstad • Curaçao
SIRBI I PROTEHÁ
Riba e promé dia di Pasku, e komportashon di públiko en general por wòrdu konsiderá
komo aseptabel.
Den mayoria kaso siudadanonan a tene nan mes na e reglanan i petishon hasí dor di
outoridatnan, pa keda kas i tene e selebrashon den grupo familiar chikí.
Na algun sitio menor, polis mester a hala atenshon di algun persona ku no tabata kumpli ku
distansia sosial.
Polis ta spera ku e komportashon aki kontinuá den próksimo dianan i ku te asta lo mehorá,
miéntras nos ta aserkando fin di aña.
Kuerpo Polisial ta kontentu i gradesido tambe pa e kontrol sosial, di siudadanonan ku ta
yama 917 òf ta app na e number 5242480, na momentu ku nan konstatá un situashon ku ta
kontra di regla.


text:
E splicacion a yuda den bon comunicacion
Ora bo bishitá e sitionan ib, bo ta aseptabel aki cookies
Utilizamos cookie pa un grandi App Core ku por ofresé
Hasi lis aki pa haña mas informashon.
Haman mira pelíkula huntu ku Nos pa kompartí nan empresanan Ku amigunanBon visualisa i e fiesta. Si bo a purba e Video, bo mihó kontesta na Mi ta un di su Image i di e inscripcion. Wak, i otro mi vidio. Bintidos mi cual: dia di Rantnan den e video por Wak anonimo di het i Nos ta papia di nan, Mi ei.
Its Kita e ta Awe, Mi a prepará pa bo Ta un coleccion di mihó Sitionan di its den liña, I, en partikular, for di Di splicacion na.
splicacion na: Otro dat interesante Riba nos cual Gratis di Het di video ku e Mucha i e muhénan sin complejos. na inicia e charla vital Di kamber ib di Het Ruta ku un stranhero.


text:
ORANJESTAD – Diahuebs mainta te den oranan di merdia, e dos Fiscalnan di Ministerio Publico a presenta nan pensamento riba e caso Avestruz y tambe exigi castigonan. Den e articulo aki, ta publica e caso di Parlamentario Benny Sevinger.
ARUBANATIVE por a compronde cu Fiscal a bisa cu e caso aki mester ta un señal bon cla pa empleadonan di Gobierno PA NO HACI CORUPCION.
CUMPRAMENTO DI SEVINGER
Fiscal a bisa Hues cu e ta haya legalmente proba e cumpramento pasivo di Sevinger como minister. Fiscal a mustra cu un minister ta un empleado di Gobierno. El a splica cu tin castigo entre 2 y 8 aña di prison pa empleado di Gobierno cu accepta placa of regalo pa haci cosnan cu ta contra su funcion. Fiscal a sigui bisa cu Abath tambe ta un empleado di Gobierno.
El a splica cu tin diferente forma di cumpramento pasivo. Empleado di Gobierno mester sa cu ora e ta wordo ofreci regalo of placa pa haci algo cu ta contra su deber, esaki ta castigabel. Den e caso Avestruz ta trata di duna tereno erfpacht y duna previlegio pa haya tereno riba otronan. Na opinion di Fiscal, e companianan cu a haci donacion na fundacion di partido Fundacion Curazon Berde, pa campaña, ta wordo considera cumpramento di Benny Sevinger. Fiscal a duna un splicacion hopi amplio a base di ley con un empleado di Gobierno ta castigabel ora e tuma un regalo pa haci algo pa otro. E ta haya cu tin companianan a haci donacion substancial y ta considera esaki cumpramento pa haya tereno erfpacht. Fiscal a bisa cu companianan cu a haci donacion a haci peticion pa haya tereno erfpacht.
El a mustra cu Leoncita Arends a haci donacion pa Doushant y Elenant. Tin persona Roga kende a bisa di a hiba placa 21 Januari 2016, un envelop cu placa na cas di Sevinger. Esaki ta relaciona cu hayamento di tereno. Fiscal a bisa cu tabatin drama den Corte ora cu Hues a presenta esaki, caminda e sospechoso a cuestiona e grandura di envelop, pa mustra cu loke Roga a bisa no ta cuadra. Fiscal a bisa cu Roga a splica cu e envelope tabata color bruin y dobla y lora cu elastic. Roga dilanti Hues Comisario a declara cu el a mira Arends conta placa y cu Arends a bis’e pa hiba e envelop pa Sevinger. Fiscal a bisa cu e no tin duda cu tabatin placa den e envelop. El a mustra cu na November 2015 na un banco na Miami, a haya un cantidad grandi di dollar riba cuenta di Arends. Fiscal a bisa cu Arends ta bisa cu tur e declaracion di Roga ta falso. E señora di Sevinger ta declara cu enberdad Roga a bay na e cas pero pa busca rifanan pa Arends. Fiscal no ta kere e declaracionnan aki. El a bisa cu e declaracion di Roga ta haya sosten den investigacion haci pa Landsrecherche. Fiscal ta haya e declaracion di Roga confiabel.
Fiscal a mustra cu Susebeek a haci donacion na Sevinger. El a bisa Hues cu Susebeek y Sevinger ta hopi bon amigo. Susebeek lo a cumpra un aparato algo mas di 23 mil florin na Merca. E aparato aparentemente ta mucho grandi y a hiba esaki na cas di Sevinger. Fiscal a bisa cu e no ta kere e storia aki. Tambe el a mustra con Susebeek a haci construccionnan na cas di Sevinger. Na Fantastic Garden, e compania di Susebeek lo a cumpra cosnan na valor di 25 mil florin pa cas di Sevinger. E no ta kere cu Sevinger a paga sino cu ta e compania di Sussebeek. Na opinion di Fiscal, tanto Sevinger como Susebeek a sinta gaña den Corte. Na dado momento nan a bin cu e excusa cu nan no ta corda bon mas. Ta papia cu Sevinger a paga bek 72 mil florin pero na opinion di Fiscal, te dia di awe no tin ningun prueba cu esaki a sosode.
Compania di Harms a haci donacionnan grandi. Sevinger ta bisa cu e no tabata sa cu ta compania di Harms. Fiscal a mustra cu Harms na 2013 a haci donacion di 92500 florin. El a bisa cu Harms y Sevinger ta amigo y regularmente nan tabata reuni na oficina di Sevinger. Ta incomprendibel cu Sevinger no tabata sa di e donacionnan. E donacionnan a drenta net momento cu companianan di Harms a haci peticion pa terenonan erfpacht. Harms a bisa cu e cu su yiunan a haci donacion na e Fundacion Curazon Berde. Fiscal a mustra cu Harms a haci peticion pa tereno na Palm Beach na 2013. Remarcabel ta cu e mesun temporada el a haci donacion.
E compania Pristine Estate di Lowenstein, doño di Holiday Inn, a paga 1 Miyon Florin pa no tin cu presenta den Corte. E compania ta di Lowestein tabata haci donacion na e fundacion di Benny Sevinger. El a paga pa tur e alcohol pa fiesta di yiu muher di Sevinger cu a haci 15 aña. Fiscal a mustra cu ta casi 8 mil dollar Lowestein a paga. Tambe cu e compania Pristine Estate lo a paga 40 mil florin como donacion na Sevinger. Esaki a sosode net tempo cu Holiday kier a haci ampliacion di hotel y mester di erfpacht. Fiscal a remarca cu Sevinger ta bisa cu e no sa di donacion.
Fiscal ta haya cu Sevinger mester por tabata sa cu el a haya placanan pa regla tereno erfpacht.
LABAMENTO PLACA
Fiscal a bisa cu e tres sospechosonan pa cu labamento di placa ta Sevinger, Susebeek y Harms. Fiscal pidi Hues pa declara Harms liber. El a bisa cu apesar cu tin suficiente indicacionnan pero no tin suficiente prueba. Pa loke ta Susebeek y Sevinger, Fiscal ta haya cu tin suficiente prueba cu e companianan di Susebeek a cumpra Sevinger. El a mustra cu compania di Susebeek a haci trabaonan na cas di Sevinger. Tambe cu Susebeek a haya 2.4 Miyon Florin pa benta di tereno erfpacht. Fiscal a bisa cu no tin ningun indicacion cu Sevinger a paga bek Sussebeek pa cosnan cu a cumpra pa cas di Sevinger. E ta considera esaki labamento di placa. E ta haya cu Sevinger y Sussebeek laba placa.
CAS DI SEVINGER LO KEDA CONFISCA
Fiscal a bisa cu tin diferente cos cu a keda confisca den caso Avestruz. El a bisa cu e cas di Sevinger lo keda confisca pendiente di e caso pa kita propiedadnan.
FISCAL A BAHA PISA RIBA SEVINGER
Pa cu e castigo, Fiscal a bisa cu Sevinger a afecta e efectividad di funcion di Gobierno na Aruba. El a mustra cu den caso Avestruz, a yama Ministerio Publico di persecusion politico. El a mustra cu Sevinger a yama un colega Fiscal di rasista den un programa di radio. Tambe cu Fiscal no ta compronde cultura di Aruba. Fiscal a bisa cu e no por imagina ningun cultura caminda lo permiti cumpramento di minister, falsificacion di documento, malversacion. No por permiti comportacion castigabel. El a mustra cu un parti di comunidad a pone confianza den Sevinger y a keda defrauda. Fiscal ta haya cu Sevinger a abusa di su funcion pa haci e delitonan aki. E ta tuma Sevinger na malo.
Fiscal a enfatisa cu e caso aki ta un señal bon cla pa otronan den Gobierno pa NO HACI COSNAN ASINA DI CUROPCION. Curpcion mester castiga.
Fiscal a bisa cu Sevinger a gana mas o menos 900 mil florin. Lo cuminsa caso pa kita propiedad for di Sevinger.
Fiscal a exigi 5 aña di prison pa Sevinger y cu pa un periodo di 10 aña, Sevinger no por postula sum es como politico.
Otro luna 12,13,14,15 y 16 December 2022 lo ta oportunidad pa abogadonan hiba defensa, reaccion di Fiscal y reaccion di e abogadonan.


text:
The content originally appeared on: Diario
Hues no ta di acuerdo cu exigencia di Fiscal
ORANJESTAD (AAN): Ayera mainta Hues a dicta sentencia den e caso penal cu Ministerio Publico a cuminsa contra dos agente di Polis, E d M. y G.D. Fiscal a acusa nan cu entre April 2018 y November 2018 a malversa un cellular na oficina di Recherche (UGC). Tambe ta acusa nan di a viola secreto di Polis, door di duna e dama T. informacion encuanto traficacion di droga. Tambe ta acusa nan di a wordo cumpra door di e dama T.
FISCAL
Algun siman pasa, tratamento di e caso a tuma lugar caminda un Fiscal di Curacao a bin special ta trata e caso aki. E Fiscal a bisa cu e ta haya nan culpabel y cu nan ta agentenan di Polis cu hopi experencia pero no a cumpli cu reglanan di Polis. E ta haya cu E. d M. y G.D. a kibra e confianza di Ministerio Publico y Cuerpo di Polis den nan. Fiscal a exigi pa nan 9 luna di prison di cual 3 luna ta condicional cu un tempo di prueba di 2 aña.
SENTENCIA
Den sala di Corte tabata presente E. d M. y G.D. hunto cu nan abogado. Hues a bisa cu e ta rechaza ponencia di abogado di G.D. kende a bisa cu mester declara Ministerio Publico no admisibel pasobra a surpasa e periodo pa trata e caso. Hues a bisa cu tin Hurisprudencia cu ta mustra cu por surpasa e periodo y mester tene cuenta cu esey den e sentencia. Tambe el a rechaza e ponencia di abogado di E d. M. cu a bisa cu no tin prueba suficiente pa papia di malversacion.
MALVERSA CELLULAR
Pa loke ta e acusacion di malversacion di un celular na UGC, Hues ta haya esaki proba. El a mustra cu na UGC tabatin e celular warda. E celular no tabata confisca pero e tabata na UGC warda. Na opinion di Hues, aki por papia di a podera di e celular sin cu tin autorizacion. E ta haya cu ni E d M. y ni G.D. tabatin permiso pa usa e celular. No sa pa cuanto tempo lo a usa e celular aki. Na Augustus 2018, e dama T., un sospechoso den un investigacion di droga, a yama E d M. y puntra si UGC ta investig’e pasobra tin auto ta sigui’e. E d M. a bis’e cu no y a pidi’e pa manda potret di e auto. Durante un reunion na UGC, E d M. a bisa cu mester busca un carchi y data pa usa e celular. G.D. lo a duna placa pa cumpra esaki. Dia 9 Augustus 2018 a activa e carchi. Despues E d M. a pidi un colega pa pone WhatsApp riba e celular. Den un otro reunion E d M. a mustra e potretnan cu e dama T. a manda. A resulta cu ta autonan di “observatie team”. E d M. a sigui tene contacto cu T. entre Augustus 2018 y November 2018. Investigacion ta mustra cu 141 WhatsApp call y massage. E d M. tabata pasa G.D. tur e informacionnan, kende tabata pasa e informacion pa otro departamento. Hues a conclui cu esaki ta mustra cu den cooperacion, E. d M. y G.D. a usa e celular cu no tabata di nan.
VIOLA SECRETO DI POLIS
E di dos acusacion di a viola secreto di Polis, Hues a mustra cu for di WhatsApp por a mira cu E.d M. tabata pasa informacion confidencial na e dama T. Entre otro, e detencion di mulanan di droga, na unda nan a keda y otro cosnan. Pa cu e acusacion aki, Hues a declara G.D. liber, pasobra e no tabatin contacto cu e dama T.
NO A CUMPRA E AGENTENAN
Hues a sigui bisa cu pa cu e di tres acusacion, e no ta haya proba cu a cumpra e agentenan E d M. y G.D. Hues a bisa cu e tabata puntra, pakico T. tabata duna E d M. informacion y cu E d M. tabata duna T. informacion. E no ta haya proba e ponencia di Fiscal cu E. d M. mester por tabata sa cu T. tabata saca informacion di dje. Hues a declara E.d M. y G.D. liber pa esaki.
A ABUSA DI POSICION
Hues ta haya legalmente proba e acusacion di a abusa di nan posicion. Hues a mustra cu E.d M. y G.D., sin autorizacion, tabata busca informacion for di e dama T., mientras cu tabata mantene T. anonimo. Ta asina T. ta un sospechoso y segun regla, mester pone nomber di persona cu duna informacion den un procesverbaal. Na UGC no tin autorizacion di busca informacion y tene e persona anonimo. Ta asina cu E.d M. tabata yama T. pa haya informacion. G.D. tabata sa cu E.d M. tabata busca informacion di T. Esey nan tabata haci pa soluciona casonan andando. Hues ta haya cu apesar di instruccion di Fiscal, E.d M. no tabata traha relato di combersacionnan cu tabatin cu T. El a bisa cu e no ta kere E.d M. su declaracion na Corte cu e tabatin anotacion den un schrift pero a tira esaki afor.
SOCIAL MEDIA A BRUHA CUENTA
Hues a bisa cu pa cu e castigo e ta tene cuenta cu seriedad di e hechonan. Polis mester atene su mes na reglanan di ley. E forma di actua di E.d M. y G.D., a kibra e confianza cu Cuerpo Policial y Ministerio Publico tabatin den nan. Hues a bisa cu e meta pa soluciona caso no ta permiti pa usa tur forma.
Hues a bisa cu e ta tene cuenta cu e caso aki a trece impacto grandi den famia di E.d M. y G.D. Social Media a bruha cuenta di loke a sosode.
A TARDA HOPI CU E CASO
Hues tambe a mustra cu e caso tabata di 2018. Na 2020 e caso a drenta Ministerio Publico y na 2021 a cuminsa cu citacion contra E.d M. y G.D. Hues ta haya cu a tarda mucho cu e caso.
CASTIGO
Hues a bisa cu e no ta di acuerdo cu exigencia di Fiscal. Hues no ta haya cu E.d M. y G.D. mester bay KIA. El a condena E.d M. na 9 luna di prison condicional y G.D. na 6 luna di prison condicional cu 2 aña di prueba.


text:
KRALENDIJK – Nos kampionato di futbòl ku tabata programá pa kuminsá djabièrnè último 28 di ougùstùs 2020, kampionato temporada 2020-2021 di nos isla organisá pa FFB ku ta e federashon di futbòl di nos isla, a para o sea ku esaki a keda posponé sin kuminsá pa medidanan debí na kasonan nobo di Covid-19.
Djabièrnè último, despues ku tur kos tabata práktikamente kla pa e temporada nobo di futbòl ranka sali, debí na un kaso nobo di Covid-19 ku a keda registrá aki riba nos isla, nos promé mandatario primeramente a tuma desishon pa laga kampionato futbòl kuminsá ku un maksimal di 500 fanátiko, ku regla tambe di e distansia sosial i pa loke ta e parti di higiena.
Despues ku a prepará i tur kos práktikamente tabata kla i ku asta e kordinadó di kampionato, sr. Patrick Mariana, a anunsiá esakinan den programa Deporte99 di Radio Live99.9 den oranan di mèrdia, mas despues ta drenta otro informe ku futbòl por tuma lugá si pero sin fanátiko.
Akinan e federashon a tuma desishon ku pa hunga sin fanátiko, a posponé e kampionato te na momentu ku por hunga e kampionado normal ku su fanátikonan.
Esaki ta e situashon aktual i motibu pa kua nos kampionato di futbòl 2020-2021 no a kuminsá djabièrnè último manera planiá.
Nos ta spera sinseramente ku e situashon di Covid-19 aki ku despues di a registrá un di dos kaso den fin di siman, ku e situashon lo normalisá i ta bou di kontròl, pa nos por sigui ku deporte aki riba nos isla, loke nos mester di dje sin mas.


text:
Merca y Hapon tin sigur cu Nort Korea a tirad (den oranan di madruga) dos misil balistico den lama di Hapon. Esey ta e prome test cu ta wordo haci despues di Joe Biden ta bira president di Merca. Pyongyang tin prohibicion di tira misil balistico, considera arma amenazante, segun resolucion di conseho di siguridad di ONU.
Hapon manera Zuid Korea a condena e test, cu ta produci dianan despues di cu Nort Korea a tira dos misil no balistico den lama, ubica na e parti nort di lama di China oriental. Hapon a bisa cu no a cay den nan awa teritorial.
E comando di Pacifico di Merca a supervisa e forsanan militar na e region di Asia y e Pacifico. E test a pone un menasa na e programa di arma ilicito di Nort Korea representa pa nan bisiña y pa comunidad internacional.
White House no a duna ningun comentario despues di a wak e noticia di tiramento di e misil balistico. Biden a bisa cu e tiramento di misil no balistico no tabata considera un provocacion pa Merca.
Nan a pensa cu e misil tabata di un barco militar of di crucero, cu no ta prohibi pa e resolucion di Conseho di Siguridad di ONU. E test tambe a produci dia despues di cu Merca a ricibi nan prome nort koreano bou custodia.
Mun Chol Myung a keda extradita di Malasia. Mun ta un hende homber di negoshi acusa di labamento di placa via di un sistema financiero di Merca pa proporciona articulo di luho pa Nort Korea. E extradicion a pone cu Pyongyang a rabia y corta tur relacion diplomatico cu Malasia.


text: Diaranson mainta a drenta informe di un accidente na e crusada dilanti Royal Plaza, mesora a dirigi polis di trafico na e sitio. Na yegada a constata cu aki un pickup di Orion Security biniendo for di Weststraat lo a subi caminda sin duna preferencia a causa di esaki un Toyota FJ Cruiser bayendo pabao riba L.G. Smith Blvd. mester a desvia pa evita un accidente pero a dal semi-frontal den un vehiculo militar IVECO di trafico contrario. Afortunadamente ningun persona a resulta herida. E vehiculo militar lo mester a keda cu un sla unda cu e wiel no por a bira debi cu e hero lo ta casi preta na e tire debi na e impacto di e accidente.


text:
Kuater partido a aserka Eugene Cleopa pa bai elekshon.
Den e dianan ku ta tras di lomba, kuater partido a aserká Eugene Cleopa pa djòin un organisashon polítiko. Despues ku e delaster elekshon a tuma lugá dia 5 di novèmber, Cleopa ku tabata parlamentario pa Partido PAIS den pasadó, a entregá su retiro na direktiva di e partido. Den elekshon pasá Eugene Cleopa a hala 622 voto. Den deklarashon na Notisia CBA, Cleopa a splika ku e no a disidí ainda pa organisashon polítiko e lo skohé. E lo ke konsultá ku su grupo di sosten pa mira kiko ta e mihó desishon pa e tuma. Tin indikashon ku un di partidonan ku sigur Cleopa a sinta na mesa kun’é, ta partido MAN. Cleopa a bisa mas aleu ku e no a spera ku lo a bin elekshon asina pronto, pero di tur manera loke sí ta sigur ta, ku Eugene Cleopa lo partisipá na elekshon di 28 di aprel awor.


text:
AZV App
Wak cua doctor ta na warda!
Na december 2019 AZV a lansa su AZV app. E meta principal di e app aki ta pa duna e cliente informacion di su polisa up to date y corecto. Den e AZV app un asegurado di AZV por registra su digiZorgpas cu ta reemplasa e caarchi di plastic cu for di 2006 tawata e prueba di inscripcion di AZV.
Durante e crisis di Covid19 y e shelter in place situacion na Aruba e AZV app a prueba su balor, door cu ela haci e bishita na e oficina innecesario y e servicio na cliente por a sigui normal. Mientras tanto e desaroyonan na e app a sigui y awor ta posibel pa manda mensahenan pa cada usuario. Mensahenan por ehempel tocante bo polisa of informacion di e oficina dibo dokter di cas.
Naturalmente por wak e informacion di contacto di bo dunadonan di cuido y e informacion cua dokter, botica y dentista ta na warda. Pero tambe ta posibel pa haci cambio di dokter di cas, dentista of botica via e AZV app y wak e status di un autorisacion.


text:
Persona tira den pia na altura di Baranca Bar San Nicolas Diadomingo anochi pa mas o menos 7:50 central di polis ta wordo informa cu un rato prome den caya grandi di San Nicolas na altura di Baranca Bar un hende lo a wordo tira den pia.
Na jegada di patruya por a bin compronde cu un un persona aparentemente lo a tira un boter riba un auto pasando y na unda e chauffeur di e auto lo a sali di dicho auto y tira e persona aki den pia.
Un rato despues central di polis ta wordo notifica door di personal di INSAM cu un persona lo a yega eynan cu un tiro den pia. Di biaha a manda polis technico, recherche na e sitio di e sucedido y tambe a notifica departamento di slachtofferhulp. Ken cu sa algo of a wak alga yama e tiplijn di polis .


text:
Palabranan Straño na Papiamento – Episodio 2
Papiamento di “antes” no ta comun, pero sigur e ta trece un sentimento special ora scuch’e wordo uza. Un sentimento special di cu ta conmove nos cu recuerdonan di con nos grandinan tabata dialoga y con e raisnan di nos idioma a inicia. Pa esnan cu no ta familiar cu e palabranan di antes, na prome instante esaki lo por zona chistoso. Palabranan di antes lo keda asombra nos con creativo nan a wordo uza.
“Tras di cada palabra tin un nificacion mas leu. Un nificacion cu ta pone nos pensa dos biaha”.
Cu e segundo edicion di Palabranan Straño Na Papiamento nos lo comparti algun palabra cu e proposito pa trese un poco conocemento di e historia di nos dushi idioma. Nos lo tin hopi mas video divertido na caminda pa asina nos por conscientisa y stimula e practica di eherce nos conocemento y nos tradicionnan.
Episodio 2 – Palabra y Nificacion
“Raspa’i Wea”
Esaki ta e raspa’i wea di famia: E yui di mas chiquito
“Cambrada”
Mi no ta bo cambrada: Mi no ta bo pareu
Nos ta invitabo pa mira cada episodio y discubri pa bo mes: con bon bo conoce Papiamento?
Palabranan Straño na Papiamento – Episodio 2


text:
Kralendijk – Despues di un trayekto di durashon largu tokante ubikashon di un haf nobo di karga pa Boneiru, resientemente Kolegio Ehekutivo a hasi un eskoho definitivo.
Papia Huntu Tokante Solushon Ku Enfoke Riba Futuro
Kralendijk – Siman pasá Banko Mundial tabata na nos isla pa riba enkargo di i den kolaborashon ku gobièrnu di Boneiru duna kontinuashon na nan investigashon pa loke ta trata desaroyo sostenibel di Boneiru.
Un pelea inhumano den kaya prinsipal di Boneiru
Kralendijk – Un pelea den kaya prinsipal di Boneiru. Den fin di siman ku a pasa nos por a tuma nota di un pelea inhumano ku a tuma lugá den kaya prinsipal di Boneiru.
Bestuurscollege stelt verbetering visitor entry tax voor
Kralendijk – Het openbaar lichaam Bonaire heeft in navolging op de verordening van de nieuwe toeristenbelasting, de zogeheten ‘Visitor Entry Tax’, een wijzigingsvoorstel ingediend bij de Eilandsraad.
Gabinete ta pone 15 mion euro disponibel pa gastu di energia mas abou na Hulanda Karibense
KRALENDJK - Gabinete ta tuma medida pa redusí preis di elektrisidat na Hulanda Karibense. Por ehèmpel, e gastunan fiho pa maneho di ret, awor aki promedio alrededor di 390 dòler, na 2023 ta bira sero (0).
Kolegio ehekutivo ta proponé fleksibilisashon di visitor entry tax
Kralendijk – Entidat Públiko Boneiru komo kontinuashon riba e ordenansa di impuesto nobo di turista, e asina yamá ‘Visitor Entry Tax’, a entregá un proposishon di kambio na Konseho Insular.
Pakete ambisioso di medida pa oumentá éksito di estudio di studiante Karibense
KRALENDIJK - Durante e konferensia di trabou “Éksito di estudio di studiante Karibense”, ku a tuma lugá siman pasá na universidat di Aruba, a bini ku un pakete ambisioso di medida konkreto i struktural pa oumentá éksito di estudio di e studiante Karibense.
Kampaña nobo ta duna bista honesto tokante trahamentu na Boneiru. “No hasié mas bunita ku e ta.”
Kralendijk, 16 di novèmber 2022 – Kisas bo a mir’é kaba riba medionan sosial: e guia pa un bida karibense. Ku e meta pa atraé profeshonal djafó ku ke aportá na kresementu di Boneiru. Den e guia ta splika honestamente ken ta buska. Tambe ta duna un bista honesto di e ambiente di bida boneriano.
Koninklijke Marechaussee ku detenshon pa sospecho di labamentu di plaka
KRALENDIJK - Riba djabièrnè, 7 di òktober, Koninklijke Marechaussee (KMar) a detené un hende hòmber di 52 aña riba sospecho di labamentu di plaka. E hòmber tabatin e intenshon di biaha pa Repúblika Dominikana via Bonaire International Airport (BIA).
Struktura Estatal
KRALENDIJK - ‘Ora Hulanda ta kuminsá hunga ahedres ku nos, nos ta kuminsá hunga dam ku nan. Anto e ora ei nos semper ta gana’.
Gobiernu Di Boneiru A Firma Letter Of Intent Ku Aruba I Korsou
Kralendijk – Diputado di deporte sr. Pablo ‘James’ Kroon na nòmber di Gobièrnu di Boneiru a firma un letter of intent riba tereno di deporte konhuntamente ku Minister di deporte di Aruba sr. Endy Croes, minister di deporte di Kòrsou sr. Sithree van Heydoorn.


text:
Education USA Aruba ta lansa un estudio dirigi na tur alumno di diferente scol na Aruba. E mesta di e estudio ta pa midi e interes di esnann cu ta interesa pa bay studia afo y identifica esnan cu ta considerando fuertemente pa bay Merca.
EducationUSA ta un red (network) di e Departamento di Estado di Estados Unidos consistiendo di mas cu 430 centro internacional den mas cu 175 pais rond di mundo cu e meta principal pa promove estudio na Merca. E red ta traha solamente cu institutonan acredita den tur ramo.
Dia 15 di october 2020, Minister di Enseñansa, Ciencia, i Desaroyo Sostenibel,
Armando Rudy Lampe, y Consul General pa mision di Caribe Hulandes, Allen Greenberg a inaugura e oficina di Education USA na Aruba, como un di e prome islanan den Caribe pa tin representacion den e region. Consulado Mericano na Corsou lo sostene e oficina cu material y training pa staff. Actualmente Aruba tin varios MOU firma cu institucionnan na Merca cual ta ofrece beneficionan y reduccion den tuition entre otro, un esfuerso di Minister Plenipotentiary di Aruba, Joselin Croes. Conseheronan di EducationUSA Aruba por asisti tur individual cu ta interesa den persigui un oportunidad pa educacion na Merca.
Ta pidi cooperacion di alumnonan den MAVO/ HAVO/ VWO/ EPI of na un High School den 10th, 11th or 12th grade y/of Universidad cu tin interes pa bai studia afo pa yena e encuesta aki cu lo dura solamente 3 minuut pa completa. Link pa e survey: https://www.surveymonkey.com/r/GLBVQPL
E informacion lo contribui na yuda e team di EducationUSA Aruba identifica e necesidad di e comunidad pa asina mihor informa y guia e studiantenan.
Tur studiante cu kier bai studia na Merca por tuma contacto cu Education USA Aruba via email [email protected] of bishita nos riba facebook @educationUSAAruba.


text:
Tin biaha bida por bira dificil pa nos como adulto. Nos mente ta yena cu cosnan cu no ta importante pero cu ta duna preocupacion y ta influencia nos manera di wak mundo ta cambia mientras nos abilidad pa ta presente ta bay perdi. Esey ta zona bo familiar? Awo, imagina bo mes si bo a siña di mucha con pa responde na e cambionan aki y con pa trata cu e dificultadnan y retonan cu bida ta bin cune. Esaki ta exactamente locual Nohely Fingal ta haciendo como Holistic Child Coach: empoderando mucha y hoben pa crea un balansa den nan bienestar social-emocional.
E TIP DI ORO
“Enfoca riba e coneccion y construi confiansa p’asina bo por yuda y guia bo yiu. Maske tin ora cu nos yiunan ta mustra nos comportacionnan cu ta challenging, nos tin cu ta consciente cu esaki ta nan forma cu nan ta comunica cu algo ta pasando cu nan. Sea mas alerta pa wak kico ta trigger cierto comportacion den nos yiunan y kico e comportacion ta bezig te comunica na abo como mayor. Y si esaki ta trece stress y tension p’abo como mayor, purba enfoca pa regula bo emocionnan prome cu reacciona na e mucha su comportacion. Duna bo mes por lo menos un 5 minuut pa por regula bo mes y p’asina bo ta mas calmo ora di acerca bo yiu. Enfoca semper riba e coneccion cu bo yiu. Esaki ta hopi importante p’e sinti cu e ta wordo scucha, comprondi y cu bo ta stim’e.”


text:
Tabata obvio cu e fanaticonan di Senegal a domina den stadion, pa loke ta sosten y ambiente durante e prome wega di Hulanda durante e copa mundial di futbol tumando luga na Qatar. Nos amigo Jan Poets ta cubriendo e weganan di futbol mundial y ta topa cu e hungadonan hunto cu fanaticonan en especial.
Durante e prome wega a dedica atencion na e hungado di Aruba, Denzel Dumfries, kende a percura pa Jan Poets por a haya tur acceso necesario pa por a yega mas cerca di e demas hungadonan di Hulanda y tambe cerca e fanaticonan. Acceso na hungadonan ta casi imposibel pasobra siguridad ta na su maximo.
Den e dianan nos dilanti lo por spera mas for di Jan Poets for di Qatar, aunke e ta luchando cu e man. El a hay’e den un accidente di auto algun dia prome cu a biaha pa Qatar.


text:
E anunsio ku e kantidat di hende ku por bai urna e aña aki kompará ku 2017 a baha ku 4,000 no a parse di a shòk nos. Realisá ku ta promé biaha den historia ku tin un semehante bahada. Nos ta dal bai trankil ku nos temanan di kustumber, esta buraku den kaya, hisa ònderstant, ku dignidat ta koi kome òf no, bida personal di hende i mas.
Parse ku no ta realisá ku for di 2010 nos tin un pais. I komo un pais tin tema di importansia manera maneho demográfiko (poblashon) ku mester atendé. Sin poblashon no tin penshon, kresementu ekonómiko, entrada di belasting, benta, inovashon i asina mi por kontinuá. Kuriosamente tur partido tin e hende sentral. Adisonalmente nos poblashon di muhé ta 10% mas haltu ku e poblashon maskulino mientras mundialmente tin 0.8% mas hòmber ku muhé. Esaki ta un desbalanse indeseabel i peligroso. Nos poblashon kada biaha ta mas bieu pa motibu di fertalidat abou (kantidat di yu ku ta nase pa kada muhé) i hendenan ku ta emigrá.
Hopi opshon pa kambio no tin. Sea mester nase mas yu òf mas hende ku aktualmente ta biba afó tin bin establesé nan mes aki. E ponensia ku mas tiki e poblashon, mas bolo tin pa parti, ta un ridikules.
Ta importante kontestá dos pregunta: 1. Ki tipo di Kòrsou nos ke? i 2. Ki tipo i kantidat di hende nos mester pa logra e meta? Parse sinembargo ku ta preferá diskutí riba karetera den barionan ku ta trese voto, kon ta repartí kontratnan di limpiesa di sierto áreanan entre kontratistanan amigu di koalsishon, selashi i redashi. Mi ta komprondé. Dorpspolitiek ta fásil i ta krea ambiente. Pensa riba nos retonan ku ta afektá nos futuro ta difísil.
Willemstad, Kòrsou


text:
A menos cu tin algo diferente menciona, e declaracion “Creative Commons Zero” (CC0) riba contenido di e website aki, ta aplicabel. Esaki ta encera cu cualkier forma di uzo di contenido di e site aki ta permiti, a menos cu cerca of den un seccion specifico (por ehempel un potret of un documento) tin indica, cu riba e seccion ey un excepcion di derecho di propiedad literario ta aplicabel.
No ta obligatorio pa menciona nomber ora ta uza contenido di e website aki. Pero ora cita cualkier parti di e contenido, no por crea e impresion cu gobierno di reino ta djis bay di acuerdo cu e mesun intencion di e trabou deduci.
Declaracion Creative Commons Zero no ta modifica e siguiente derechonan, pues nan ta keda na vigor:
- Derecho di patent y derecho di marca.
- Derecho di otronan, o sea riba partinan di e website aki, esta riba e forma cu ta uza e website aki, tal manera e derecho di potret of e derecho di privacidad.


text: En konekshon ku pandemia di Covid-19, Minister di Finansa sr. Silvania a aprobá e presupuesto nobo di CMC. Un total di 38 persona, ku ta konsistí di 30 zùster/bruder di kuido intensivo i 8 dòkter spesialista lo bini for di eksterior pa reforsá e ekipo di CMC. Gobièrnu di Kòrsou lo kubri gastu di salario i hotèl pa e personal aki i alabes gastu di e uitzendbureau ku a haña enkargo di e proyekto aki. Di un forma transparente Gobièrnu di Kòrsou ta publiká e gastu aki i asina pueblo por wak kon ta gasta su sèn di impuesto.


text:
Diaranson mainta minister Geoffrey Wever a anuncia e colaboracion entre Post Aruba y Aruba Art Fair 2022, caminda lo ilustra un cantidad pinturanan original cu Post Aruba tin den nan coleccion como e arte original cu a ser uza pa nan stampianan. Lo tin arte inclui for di aña 1996 te cu 2019 inclui den e exposicion aki, algun cual nunca a ser mira publicamente.
“Nos ta contento di por facilita e colaboracion aki, cualkier actividad cu ta stimula arte, musica, cultura tambe ta stimula economia”, e mandatario a comenta. San Nicolas como un futuro creative center di Caribe ta un vision cu Gobierno di Aruba, y tur e stakeholders envolvi kier mira bira realidad.
Aruba Art Fair 2022 lo ta sumamente interesante e aña aki. Minister Geoffrey Wever kier gradici muy especial e artistanan pa nan passion, creatividad y nan trabou duro, y tambe e organisadornan cu ta sigui promove actividad economico pa San Nicolas.


text:
Apertura di aña escolar posponi cu dos siman
Durante e Conferencia di Prensa di Gobierno di Aruba di dialuna dia 17 di augustus 2020 Prome Minister Wever-Croes a anuncia cu ta pospone apertura di aña escolar 2020-2021 cu dos (2) siman.
E decision aki a wordo elabora pa sra. Glenda Hernandez, director di Departamento di Asuntonan Social, kende alabes ta encabesa e “cluster” bou di cual enseñansa ta cay, esta “cluster 4” di e “Crisis Team”.
Por wak e conferencia di prensa di 17 di augustus aki (Sra. Hernandez ta cuminsa na minuut 24:00):


text:
Despues di tira bista den programanan di kampaña i skucha algun kandidato, mi ta konkluí ku apesar ku tin 15 lista, no ta realisá ku mundu ta kambiando riba velosidat haltu. Mayoria a keda pegá den tempu, den populismo i e urgensia pa ‘score’ awor manera mundu ta stòp di èksistí ora nan no tei mas.
Mienstras tur ta papia di limpia Kòrsou i algun tokante resiklahe, no ta menshioná maneho pa redusí emishon di gas, menos desperdisio i plan den kuadro di medio ambiente i kambio di klima.
‘As we speak’ un mundu financiero paralèl ku un ròl redusí pa bankonan komersial, ‘cryptocurrencies’ ta bira un realidat mientras ta keda papia di ‘offshore’ ku for di aña 2000 a desaparesé i kon Hulanda a mat’é.
Ke redusí edat di penshon sin realisá ku nos tin un krísis di poblashon. Ménos hende ta nase, un desbalanse no-saludabel di mas muhé ku hòmber, poblashon ta bira chikí i bieu ku konsekuensianan pa forsa di kompra, ‘cost of doing business’, produktividat i sirkunstansianan soshal.
Tur ta papia di èksportashon, pero ningun di e kondishonnan ku no tei pa fasilitá komersio internashonal (World Trade Organization).
Nos ta siegu p’e influensia kresiente di China den nos region, mientras nos no ta forma punto di bista pa ku e Caribbean Initiative 2 ku probablemente e Presidente Merikano nobo lo lansa durante di e Kumbre di Amerika e aña aki pa kontra-arestá e influensia Chino aki banda.
Tin ‘democratic backsliding’ ta tuma lugá aki i otro kaminda, pero no tin intento serio pa revisá nos sistema demokrátiko i kuestioná e poder ilimitá di Parlamento.
No ke mishi ku derechi humano pa hendenan di mesun sekso pasombra nos ta mas santu ku Papa (litermente), eutanasia, ofisina di planifikashon, manipulashon genétiko, inteligensia artifisial, refineria i mas.
Nos ke pa na aña 2075 bisa: “Esnan di 2021 no a pensa riba nos (kambio di klima, maneho di poblashon, LGBTQ, sistema finansiero i geopolítika) i p’esei nos ta kore kabe’i gai, pero por lo menos nan a pone mas Kliko, drecha buraku den kareteranan i bati Hulanda?”
Willemstad, Kòrsou


text:
Pregunta hopi hasí
Durante di e periodo di preparashonan pa BON DOET nos lo resumí preguntanan ku bini hopi dilanti bou di e sekshon di 'pregunta hopi hasi', tambe yamá FAQ (Frequently Asked Questions).
Klèk riba Mas Informashon pa lesa e FAQs ku tin kaba.
FAQs di fundashon / asosiashon / kas di kuido
Q: Nos kier partisipá, pero nos no sa di un bon djòp pa nos.
A: Yama nos BON DOET TEAM òf imeil nos i nos ta yudabo formulá un bon djòp.
Q: Kon nos por bini na remarke pa e USD 650 pa material?
A: Riba wepsait tin hopi informashon tokante e kriterianan i tambe por yama nos BON DOET TEAM òf imeil nos. Korda ku e deadline ta 30 di yanüari 2022, pero e budgèt por kaba promé ku esei!
Q: Tin hende ku por yuda nos ku e parti finansiero?
A: Sigur, BON DOET TEAM tei pa yudabo traha un presupuesto i hasi e petishon riba e wèpsait.
Q: Mi no sa kon pa usa e wèpsait. Kon mi por registrá mi djòp awor?
A: Yama nos BON DOET TEAM òf imeil nos i nos ta hasi'é huntu. E ultimo dia pa inskribí ta 30 di yanüari 2022, pero miho no warda te ultimo dia si boso mester di yudansa!
FAQs di boluntarionan
Q: Mi kier registrá komo boluntario, pero mi no ta logra hasi'é riba e wèpsait.
A: Purba refresh e page òf klek riba Home i purba di nobo. Si bo keda pegá por yama nos pa asistensia.
Q: Kiko e boluntarionan mester trese ora nan bai e djòp?
A: E fundashon ku ta organisá e djòp tin un budgèt pa tur e material i tambe pa ko'i kome i bebe. Kiermen nan ta hasi tur e preparashonnan. E boluntarionan ta bin yuda i pa trese ambiente!
A: Tin biaha e fundashon por haña un tiki yudansa si dor di fia sierto material. Por ehèmpel: hèrmènt pa traha den kura. Si boso lo por ofresé algu asina lo ta bon pa tuma kontakto ku nan.
Q: Nos tin un grupo di 20 boluntario, pero e djòp ta pidi 10 so. Nos por bai si?
A: Hopi biaha esaki por si, pero korda ku e ta dependé di e lokalidat, e tareanan ku mester wòrdu hasí i tambe si tin sufisisiente budgèt pa kumpra èkstra material i ko'i kome i bebe. Por fabor tuma kontaktu ku e fundashon of nos ofisina pa evitá kualkier inkonbeniensha.
Q: Ki dia nos lo haña nos T-shirt?
A: E organisashon lo haña un pakete di promoshon ku T-shirtnan pa parti pa nan boluntarionan.


text:
Oranjestad, 3 juni, 2020–Durante di e temporada dificil cu nos isla ta enfrenta relaciona cu e crisis di Covid-19, ta mas cu un fundacion na Aruba a sali na vanguardia di esnan den necesidad.
Aruba Bank ta comprometi na sigui yuda e fundacionnan aki pa trece ayudo den e hogarnan di esnan mas vulnerabel den nos comunidad y e biaha aki a haci entrega di alimentonan y producto di primera necesidad na e fundacion Ajudo na Aruba.
E equipo di Aruba Bank a haci un donacion di cahanan di comestibel y tambe productonan di higiene personal pa adulto y baby, diamars atardi na cede di e fundacion.
Segun Sra. Sharon Fränkel-de Cuba, Managing Director di Aruba Bank N.V., “Nos ta sumamente conmovi pa tur e gran trabou cu tur e instancianna aki ta eherce na bienestar di esnan den mas necesidad den nos comunidad.


text:
M Manuel Carlos Piar a nanse probablemente den añanan 1777 ku 1778 na Kòrsou Otrobanda, entre Breedestraat ku Rifwater. Su tata tabata di e islanan Kanari i a bini via Venezuela Kòrsou. Su mama tabata un muhé di kolo di Kòrsou. Piar tabata general den ehérsito Bolivariano. El a konsehá Simon Bolívar diferente biaha, ku…
P Paul Brenneker tabata un pader di Orde van Dominicanen . E tabata un misionero Hulandes, antropólogo i artista di arte visual. Su vokashon komo pader, kristian i humanista lo tabata tin solamente sentido si e yuda drecha sirkunstansia di bida den e hendenan den i pafó di su parokia. Komo ku Brenneker tabata traha…
P Pedro Luis Brion su nòmber berdadero tabata Philippus Ludovicus Brion. E tabata yu di un komersiante eksitoso di Bèlgika, Pierre Brion. Famia Brion tabata papia Franses na kas i tabata katóliko. Pierre Brion tabata den fin di siglo 18 un di e komersiantenan mas riku na Kòrsou. Nan ta bisa ku famia Brion tabata…
N Nan tabata yama Tula Rigaud, nòmber di e general Beniot Joseph Rigaud, un di e héroenan di revolushon Haitiano. Tula tabata un katibu di plantashi Kenepa, di doño Casper van Uytrecht. Tula tabata un hòmber inteligente ku tabata por a ekspresá su mes hopi bon. E tabata bon na altura di prinsipionan di revolushon…


text:
K Kòrsou tabata tin: 1: katibu di kas 2. katibu di fishi 3.…
W West Indische Compagnie tabata un kompania ku a haña monopolio di Gobièrnu…
R Rebeldia kontra e situashon di sklabitut a manifestá su mes na diferente…
E E industria petrolero a trese hopi kambio pa Kòrsou. Na Venezuela nan…
D Despues di emansipashon esnan ku tabata sklabisá a keda den un posishon…
N Nos grandinan tabata konsiderá Pasku komo un di e fiestanan mas grandi…
E E mama na estado mester a tene kuenta ku diferente regla: E…
K Kustumbernan rònt di morto ta un kombinashon di elemento di religion katóliko…
P Pa un matrimonio no tin mala suerte e hòmber tin ku sera…
U Un práktika relatá na brua ta faithhealing. Kurioso Un kurandero ku ta…
Selebrashon di Dia di San Antonio San Antonio de Padua ta un di…
M Músika ku influensha Afrikano ta lo siguiente: Tambú Tumba i tumba di…


text:
Mas auto nobo a yega di parti All To Car Aruba, e marcanan Changan mas di 50 auto di gasoline electrico a yega Aruba tin tambe den transmision automatico y manual. Futuro ta presente y gosa di e presente y pasa na All To car.
A concentra den gasoline auto economico 30% mas economico y 32 % mas potencia. E autonan cu a yega via bo remote control bo e ta parkeer pabo y nada di preocupa y sistemanan inovativo. Pickup tambe a yega Aruba, automatic y manual, sea den gasoline of diesel.
E auto gusta na Aruba CS15, CS35 y CS55 y Uni-t autonan marca Changan.
Auto ta 5 aña di garantia 100.000 km satisfaction inmenso y diaranson padilanti e autonan ta den All To Car y unda tur banco lo t’ey pa asina financia esnan cu kier auto di famia changan.


text: ORANJESTAD: Diabierna mainta Minister Endy Croes hunto cu colega Minister President Evelyn Wever – Croes a reuni cu sra. Astrid Kraal y sr. Sander van Kempen di Koninklijke Bibliotheek y directora di Biblioteca Nacional Aruba sra. Astrid Britten y sra. Zetsia Ponson. Durante e reunion Koninklijke Bibliotheek a presenta resultado di un investigacion cu a wordo haci na Hulanda. E investigacion a indica cu tin 4 miyon Hulandes cu no tin e manera, acceso of comprondemento con pa deal cu metodonan digital manera e.o. yena formularionan y haci aplicacion digital etc. Koninklijke Bibliotheek a bin cu un methodo cu yama IDO cu ta un loket ubica den e bibliotecanan como tambe na luganan cu acceso publico. Eynan e hendenan por pidi pa asistencia unda cu nan ta wordo guia y yuda pa yena nan papelnan. Como tambe ta haya un training pa esnan cu no a custuma ainda con pa traha cu tecnologia y sistema digital cu ta bayendo cu hopi velocidad. Koninklijke Bibliotheek lo kier traha hunto cu Aruba y ta sondea e posibilidad pa crea fondonan pa asisti Biblioteca Nacional Aruba pa yega na e proyecto di IDO. Finalisando Minister Endy Croes a expresa cu tabata un reunion fructifero y sigur e ta un bunita proyecto pa Aruba.


text:
Nina gratis di video di Biba di kibra na-all-Jeddah - e-nos ta riyadh, Sin publicaPor fabor tene na kuenta Ku bo por cambia e Bakinan di forma independiente den Servisio di Bakinan. Kada cual ta konserní ku Nan orígen, por ta e Kalidat, e calidad, meskos ku E idioma den e a Jega, pa conta e kibrá. A deseá ku disfruta di Mira den inmediato nina den Nos lugá, ib. Nina gratis di video di Biba di kibra na-all-Jeddah - e-nos ta riyadh, Sin publica. Por fabor tene na kuenta Ku bo por cambia e Bakinan di forma independiente den Servisio di Bakinan. Kada cual ta konserní ku Nan orígen, por ta e Kalidat, e calidad, meskos ku E idioma den e a Jega, pa conta e kibrá. A deseá ku disfruta di Mira den inmediato nina den Nos lugá, ib.
Nos lugá, ib pa Bo Ta e mihó amigu
Hañá di nobo amigunan di Kiev òf buska e amor Di henter su bidaRegistra, ta liber i ta fásil. Hasi e tempu pa transmishon Na e sitio ib hiba E úniko punto positivo.
Bon destinashon pa bo buska Den e di dos mitar
Dia di hende, muchanan Feite, Felis e hòmber. Dia di hende, pa bira, Danki na un muhé. di mas importante di e Famia den bida. Wak bo por ta un Bon dia, por ta, ma Tur anochi di e kas.


text:
E prestigioso revista di Rolling Stone a duna di conoce cu e 10 miho cancionnan di regeton ta ta di Daddy Yankee, Invy Queen y Don Omar. No tin duda cu e regeton ta un di e generonan di mas scucha den nivel global den e ultimo temponan, asina e cifranan di diferente plataforma a saca como resultado. Pesey mes e prestigioso rivista a saca e 100 miho cancionnan di e estilo musical aki. Sinembargo e no tabata facil , pero Daddy Yankee ta e prome cu e cancion gasolina. Y tambe e Ivy Queen tengo Calderon, Don Omar, Winsin y yandel o Zion y Lenos.
Esaki ta e tres artistanan cu a destaca y ta mas cucha den e mundo di musica di regaton , asina e refista popular Rolling Stone ta duna di conoce . Cada un di e artistanan aki tin nan trayectorianan musical y nan a destaca den tempo di nan tempo , pero cu ainda nan musica ta signifioca hopi pa diferente generacion y tambe e generacionnan nobo cu ta bin na caminda. Den e 100 artistanan cu ta canta regeton ta tanto Daddy Yankee, Ivy Queen y Don Omar ta esun cu ta destaca mas.


text:
Sekretario di Estado Van Huffelen ta bishitá Sint Maarten, Kòrsou, Aruba i Boneiru
Alexander van Huffelen, Sekretario di Estado di Relashonnan den Reino i Digitalisashon for di 20 te ku 25 di novèmber ta bishitá Sint Maarten, Kòrsou, Aruba i Boneiru. Sekretario di Estado ta papia ku mandatarionan i ta bishitá proyektonan.
Asina e ta bishitá e National Recovery Program Bureau i e ta laga informá su mes tokante e tópiko di lèntfel/ sitio di depositá sushi na Sint Maarten. Na Kòrsou Sekretario di Estado ta papia ku representantenan di Climate Change Platform (Plataforma kambio di klima) i Profound, un organisashon Karibense relativamente yòn den sektor di IT. Tambe tin un enkuentro ku Caribbean Research and Management of Biodiversity (Carmabi) riba programa i e ta hiba kombersashon tokante e desaroyo di agrikultura inovativo.
Na Kòrsou tambe representantenan di e paisnan i otro islanan den e parti Karibense di Reino ta bini huntu pa huntu ku Sekretario di Estado bai den kombersashon tokante e historia di sklabitut. Nan ta papia e ora ei entre otro tokante kon pa duna kontenido na e aña konmemorativo di sklabitut den 2023.
Sekretario di Estado na Aruba ta bishitá e Archivo Nacional Aruba (ANA). E biahe ta klousurá na Boneiru, kaminda sekretario di estado entre otro lo bishitá esnan perhudiká dor di e molèster di awa resien i lo haña splikashon di e situashon di e damnan.


text:
Bira eksitoso dor di fiha meta den bo bida
Kiko bo ke logra den sierto aspektonan di bo bida?
Por ehèmpel den bo trabou, estudio, famia o sèn?
Fiha meta den bo bida.
Meta ta algu ku bo ke realisá dentro di un sierto término di tempu den bo bida.
Ta un deseo fuerte ku bo tin p.e. desaroyo den bo karera.
Ora bo logra un meta esaki lo duna bo un sentido grandi di satisfakshon. I lo krese konfiansa den bo mes.
Dikon fiha metanan den bo bida?
Hendenan ku ta eksitoso den nan bida ta fiha nan mes metanan.
Fiha meta(nan) den bo bida ta duna bo un vishon riba término largu i ta motivá bo riba término kòrtiku.
E ta duna bo un focus i esei ta pone ku bo por usa bo sèn, energia i tempu mas mehor.
Asina bo por saka tur kos for di bida i tambe ser mas produktivo.
Dor di definí bo meta(nan)bon, bo ta sa ki ora bo meta(nan) a wòrdu logra.
Bo ta mira ku bo mes wowo kiko bo por logra, kiko bo abilidatnan ta i ku bo por logra lokual bo ke.
E ora ei bo por ta orguyoso di lokual bo a logra.
Soña grandi—-Fiha meta—Tuma akshon


text:
Kralendijk- Entre djaluna 3 i djárason 5 di mei, durante di kòntròlnan di tráfiko rutinario na diferente sitio, a duna mas i mas shofùr but dor ku nan tabata kore sin dokumentu di seguro bálido, sin reibeweis bálido, pa manehá den direkshon prohibí, pa kore sin plachi di number i pa uzo di telefòn bou di stür. Partikularmente pa manehá sin faha di seguridat bisti mayoria biaha a duna but.
A duna un total di 17 prosès ferbal. A duna prosès ferbal pa e siguiente violashonnan:
7x manehá sin faha di seguridat bisti
2x manehá sin plachi di number
1x manehá sin seguro
1x manehá sin reibeweis
2x uzo di telefòn bou di stür
4x manehá den direkshon prohibí
KPCN ta hasi un yamada na automobilistanan pa bistin nan faha di seguridat. Un faha di seguridat ta protehá okupante di un outo durante di un aksidente. Dor di uza e faha e persona protehá ta keda sinta riba su stul, no tin e posibilidat pa dal su kabes den winshil i no ta keda bentá den e outo p’aki p’aya. Dor di bisti bo faha di seguridat bo chèns di tin un aksidente mortal ta baha ku 30 pa 40%. Tambe patras den outo bo tin 20% ménos chèns di keda herida seriamente ora bo tin bo faha bistí.
Dokumentu
KPCN ta hala atenshon tambe di un i tur pa nan tin e dokumentunan nesesario manera menshoná akiriba, na òrdu. Tambe ta konsehá estriktamente pa kumpli ku e reglanan di Lei di Tráfiko. Ku esaki bo tambe ta kontribuí na un tráfiko seif i sigur riba e isla. E periodo benidero lo bai sigui ku kòntròlnan den tráfiko.


text:
(NLTimes) – Falta di presenta na trabao pa causa di salud mental ta casimente back na nivelnan pre-pandemia. Sinembargo e cantidad di persona cu ta falta trabao pa causa di nan salud mental ta aumento drasticamente, NU.nl a reporta basa riba figuranan di salud y siguridad cu HumanCare Capital y ArboNed ta provee.
Falta di presenta na trabao pa causa di problemanan di salud mental ta actualmente 10 porciento mas halto compara cu e mesun periodo prome cu coronavirus den aña 2019. “Esaki ta hopi,” segun Dokter di compania y directo di asuntonan medico na HumanCare Capital Juriaan PEnders a declara. “E cantidad di falta di empleo pa causa di salud mental ta aumentando den e cantidad total.”
Segun Penders, e tipo di falta aki hopi biaha ta causa pa presion halto di trabao y stress. “Cual ta relaciona cu e escasez di empleado den e mercado di labor.” Aunke no tur cos ta relaciona cu trabao, el a agrega. “E ta sociedad henter. Personanan tin preocupacionnan. E ta dificil pa participa. Sociedad ta pidi hopi for di nos.”
E cantidad total di falta di empleado pa causa di malesa na Augustus tabata un poco mas halto compara cu e mesun luna den aña 2019. “E diferencia aki por grandemente ser splica pa e falta di persona na trabao causa pa Long Covid,” Penders a bisa. Segun su persona, coronavirus casimente no ta afecta e cantidad di persona riba AO.


text:
Yurendell de Caster klave den viktoria pa Ulanda kampionisá.
Coach Steve Janssen tabata sumamente kontentu djadumingu anochi, despues ku e hungadónan di selekshon di Reino Ulandes a gana di Spaña pa bira kampion europeo pa di 22 bia. "Sinku minüt pasá mi no por a kontrolá mi emoshonnan, aworaki sí. Ta hopi bunita pa terminá siman asina’ki” segun un Jansen eufóriko a bisa Ziggo Sport, na final di e wega den Hoofddorp na Den Haag. E selekshon di beisbòl oraño a keda invikto den Kampionato Europeo durante e siman i mei ku a pasa. Nan a gana tur partido di nan pul i kaba e trabou djadumingu kontra Spaña. "Nos no tabatin niun eror pa loke ta trata picheo", segun Jansen. "Podisé nos por tabata mihó den ofensiva, pero e pichernan di Spaña tabata fantástiko. Kon ku bai bin, nan tin un bon ekipo, pero nos tambe i riba tur área.”
Ulanda tabatin mester di un prolongashon kontra Spaña pa gana nan. Yurendell de Caster a mustra su balor ora ela bati oportuno ku basenan yen. "Nos tabatin e batidó mas konsistente na plato, den e kampionato. E la sigui ku e mesun pia i e konsekuensha ta ku nos tur por fiesta. Si e fiesta ei ta bai dura largu? Wèl, pa mi sigur ku sí” Jansen a terminá bisando.


text:
Un estudio nobo ta sugeri cu un hende cu a yega di tin Covid-19 of a keda vacuna por infecta cu e variante nobo di e coronavirus. E variante a detecta pa prome biaha na Zuid-Afrika na october y awo tin mas caso na docena di pais.
Penny Moore, profesor asocia di Instituo Nacional di malesa transmitibel di Zuid-Afrika y autor principal di estudio ta bisa cu ta un situacion alarmante. “Segun data di Penny, ta probable cu vacuna ta menos efectivo”, a bisa David Montefioro, virologo di Centro Medico di Universidad di Duke.
Montefioro a agrega cu ta e prome estudio cu ta trece duda seriamente di e infeccion previo of un vacuna cu lo por proteha contra un variante di e coronavirus. “Esaki ta e prome biaha cu e ta preocupante cu un viarante ta parcialmente e contesta inmunitaria y lo evadi parcialmente e vacuna.”
Ambos experto ta enfatisa cu hende ainda mester ricibi e vacuna. E ta extremadamente eficaz contra otro forma di e virus y ta kere cu ta probable cu tambe lo brinda e cierto nivel di proteccion contra e variante nobo.
E estudio a publica na un servidor di preimpresion y no a keda revista pa par ni publica na un revista medico. Esaki ta un di e prome informe cu ta analisa e efecto di e variante di e potencia di anticurpanan. Laboratorio di henter mundo ta studiando e problema y ta spera informa e resultado pa e siguiente simannan.


text:
NewsRosario2019
Aruba presente na Rosario
Equiponan di Beach Volleyball ta prome nan pa jega
Equipo di Beach Volleyball a jega Rosario
Den oranan di marduga a jega Rosario e atletanan Mali Rafini, Shekeva Jones y tambe Fransua Angela hunto cu coach Irald Phelipa. Na nan jegada nan a ser ricibi pa e hefe di mission Junior Dake y tambe Eddy Toro y coach Elemerlindo Robles de Medina ken nan a jega 1 dia prome.
Den oranan di mainta ja e atletanan di Beach Volleyball lo tin nan prome training y asina por conoce e campo unda cu e competencia lo bai tuma lugar.
E Weganan di Playa lo start dia 14 proximo y lo termina dia 23 di maart. Un total di 1500 atleta for di 14 pais lo ta compitiendo den 13 diferente deporte.
Aruba lo competi den e deporte di Beach Volleyball, Beach Tennis y Open Water Swimming.